මුදල් අමාත්යධූරයෙන් රවී කරුණානායක මහතාව ඉවත් කිරීම වෙනුවෙන් ක්රියාත්මක වූ කුමන්ත්රණයට මුදල් අමාත්යංශයේ හා මහ බැංකුවේ දූෂිත නිළධාරීන් මෙන්ම වත්මන් මුදල් හා ජනමාධ්ය අමාත්ය මංගල සමරවීර මහතා ද ප්රබල ලෙස දායක වූ බවට තොරතුරු මේ වන විට අනාවරණය වෙමින් පවතින බව මුදල් අමාත්යංශයේ ආරංචි මාර්ග අනාවරණය කරයි.
මහ බැංකු බැඳුම්කර වංචාව සම්බන්ධයෙන් පත් කළ ජනාධිපති කොමිෂම හමුවේ පෙනී සිටි රවී කරුණානායක, ඒ වෙනුවෙන් ලබා දුන් සක්ෂි මත එකී බැඳුම්කර වංචාවට ඔහුගේ කිසිදු සම්බන්ධයක් පවතින බවට කිසිදු කරුණක් අනාවරණය කර ගැනීමට කොමිෂමට නොහැකි විය.
මහ බැංකු බැඳුම්කර වංචාවට කිසිදු අදාලත්වයක් නොමැති පුද්ගලික කරුණක් අනාවරණය වූ අවස්ථාවේ , එය ජනමාධ්ය මගින් විශාල ලෙස ප්රචාරය කර, රවී කරුණානායක මහතාට එරෙහිව ප්රබල ජන මතයක් නිර්මාණය කිරීම පිටුපස ද මංගල සමරවීර මහතාගේ පූර්ණ සහයෝගය තිබූ බව මුදල් අමාත්යංශ ආරංචි මාර්ග පෙන්වා දෙයි.
මුදල් අමාත්යධූරයෙන් තාවකාලිකව ඉල්ලා අස්වන ලෙසට, රවී කරුණානායක මහතාට බල කිරීමට රනිල් වික්රමසිංහ මහතාව පෙළඹවීම පිටුපස මංගල සමරවීර සිටි බවත්, රවී කරුණානායක මහතාගේ ඉල්ලා අස්වීමත් සමඟ තාවකාලිකව හිස්වන මුදල් අමාත්යධූරය මංගල සමරවීර වෙත ලබා ගැනීමේ සැලසුම ද වේලාසනින් සකස් කර තිබූ බවත් මේ වන විට හෙළිවෙමින් ඇත.
මුදල් අමාත්යංශයේ හා මහ බැංකුවේ දූෂිත නිලධාරීන් එකට එක්ව රවී කරුණායක මහතාව මුදල් අමාත්යධූරයෙන් ඉවත් කිරීමට සැලසුම් සකස් කොට ඇත්තේ , මහා පරිමාන ආනයනකරුවන්ගේ මාෆියාව සමඟ එක්ව සිදු කරන බදු වංචාවන්ට රවී කරුණායක මහතාගෙන් කිසිදු ඉඩ කඩක් ලබා ගැනීමට නො හැකි බව තේරුම් ගැනීමෙන් අනතුරුවය.
ආනයන භාණ්ඩ මත රජය විසින් බදු පැනවීමේදී මුදල් අමාත්යංශයේ දූෂිත නිළධාරීන් , ආනයන මාෆියාව සමඟ එකට එක්වී අදාල බදු මුදල් වැඩි කිරීම නිසා මාෆියාව ලබන ලාභයෙන් කොටසක් තමන්ගේ සාක්කුවේ දමා ගැනීමේ වැඩ පිළිවෙල දීර්ඝ කාලයක් පුරා සිදු කරමින් සිටින බව අමාත්යංශ ආරංචි මාර්ග පෙන්වා දෙයි.
මෙම වංචනික ක්රියාව පිලිබඳව හොඳ අවබෝධයක් හිටපු මුදල් අමාත්ය රවී කරුණානායක මහතාට තිබූ බැවින් ඔහු ඊට ඇති අවස්ථා අවම කිරීමට ක්රියා කොට තිබේ.
රවී කරුණානායක මුදල් අමාත්යධූරයෙන් ඉවත්වීමෙන් අනතුරුව අදාල දූෂිත නිලධාරීන් පිරිස , වත්මන් මුදල් අමාත්ය මංගල සමරවීර සමඟ එක්වී තමන්ගේ දූෂිත ගණු දෙනු තව දුරටත් කිසිදු බාධාවකින් තොරව සිදු කරමින් සිටින බව මුදල් අමාත්යංශ ආරංචි මාර්ග කියා සිටී.
මංගල සමරවීර සමඟ එක්වී මෙම දූෂිත නිලධාරීන් සිදුකළ ආසන්නතම වංචාව ලෙස සැලකෙන්නේ පසුගිය 17 වැනිදා මධ්යම රාත්රියේ සිට සීනි ආනයනය සඳහා බදු වැඩි කිරීම මගින් සිදු කළ වංචාව බව මුදල් අමාත්යංශ ආරංචි මාර්ග පෙන්වා දෙයි.
පසුගිය 17 වැනිදා මධ්යම රාත්රියේ සිට සීනි ආනයනය කිරීමේ දී එක කිලෝවක් සඳහා රුපියල් 18 කින් බදු වැඩි කිරීමට මුදල් අමාත්යංශය ක්රියා කළ අතර එමගින් සීනි ආනයන සිදු කරන මාෆියාව මහා ධනස්කන්දයක් උපයා ගෙන තිබේ.
බද්ධ රුපියල් 18 කින් ඉහළ දැමීමට දින දෙකකට පෙර, සුළු හා මධ්යම පරිමාණයේ සීනි ආනයනකරුවන් විසින් මෙරට ගබඩා කර තිබූ සියලුම සීනි තොග මහා පරිමාණ මාෆියාව විසින් මිළ දී ගැනීමට ක්රියා කොට තිබේ.
මුදල් අමාත්යංශය විසින් අනපේක්ෂිත ආකාරයට සීනි ආනයන බදු මුදල් ඉහළ දමන විට සුලු හා මධ්යම පරිමාණයේ ආනයනකරුවන් ලඟ සීනි තොග නොතිබුණු අතර, සීනී ආනයන කළ හොත් වැඩි පිරිවැයක් දරන්නට ඔවුන්ට වන බැවින් ඔවුන් සීනි ආනයනයෙන් තාවකාලිකව ඉවත් වී ඇත.
මේ තත්ත්වය ප්රයෝජනයට ගත් මාෆියාව දින දෙකක් සීනි තොග සඟවා තබා ගෙන සිටිමින් ආනයන බදු ඉහළ දැමීමත් සමඟ ඔවුන් සුළු හා මධ්යම පරිමාණ ආනයනකරුවන්ගෙන් අඩු මිලට ලබා ගෙන ගබඩා කර තිබූ සීනි තොග වෙළඳපලට මුදා හැර ඇත.
පසුගිය 17 වැනිදා සිදු කළ බදු වැඩි කිරීමත් සමඟ මහා පරිමාණ සීනී අපනයන මාෆියාව මෙසේ වංචනිකව උපයා ගෙන ඇති මුදල රුපියල් මිලියන 800 කට වැඩි බවත්, ඉන් මිලියන 400 ක් දේශපාලඥයන්ට සහ ඔවුන්ගේ සමීපතමයන්ට ලබාදීමට මෙම මාෆියාව ක්රියා කොට ඇති බවත්, මුදල් අමාත්යංශ ආරංචි මාර්ග වැඩි දුරටත් කියා සිටී.
රවී කරුණානායක මහතා මුදල් අමාත්යධූරයේ සිටින කාල වකවානුව තුළ, ජනතාවට බදු බර පටවන ක්රියා මාර්ග අනුගමනය කිරීමට දූෂිත නිලධාරීන්ට කිසිදු ඉඩක් ලබා දී නොමැත. එහෙත් මේ වන විට ජනාධිපති, අගමැති, පාරිභෝගික අධිකාරිය, ජීවන වියදම් කමිටුව වැනි කිසිදු පුද්ගලයෙකු හෝ ආයතනය හෝ නො විමසා බදු ඉහළ දැමීම සිදු කරන බවත්, එමඟින් මුදල් අමාත්යංශයේ දූෂිත නිලධාරීන් හා මුදල් අමාත්යවරයා එක්ව ජනතාවගේ මුදල් තම තමන්ගේ සාක්කුවලට දමා ගනිමින් සිටින බවත් එම ප්රකාශකයා කියා සිටී.


අගමැති රනිල් වික්රමසිංහ පදවියෙන් ඉල්ලා අස් විය යුතු බවට ශ්රී ලංකා නිදහස් පක්ෂ මන්ත්රී කණ්ඩායම දරන අදහස ජනාධිපති මෛත්රීපාල සිරිසේන තහවුරු කර ඇතැයි ශ්රී ලංකා නිදහස් පක්ෂය නියෝජනය කරන ඇමතිවරයෙක් පැවසීය.
මේ සම්බන්ධයෙන් ජනපතිවරයා සහ අගමැතිවරයා අතර සාකච්ඡාවක් කොළඹ පැජට් පාරේ පිහිටි ජනාධිපති නිල නිවසේ පැවැත්ව තිබේ.
ඒ අනුව එක්සත් ජාතික පක්ෂයෙන් නව අගමැතිවරයෙක් පත්කර ගන්නා මෙන් ජනාධිපතිවරයා එම පක්ෂයට දැනුම් දී තිබෙන බව ද ඉහත කී අමාත්යවරයා සඳහන් කළේය.
ශ්රී ලංකා නිදහස් පක්ෂයට අවශ්ය පරිදි සිය පක්ෂයේ සංශෝධන සිදුකිරීමට සූදානම් නැති අතර, එවැන්නක් සිදු විය යුත්තේ සිය පක්ෂය තුළින් බව මේ අතර අගමැතිවරයාගේ ස්ථාවරය වී තිබේ.
ශ්රී ලංකා නිදහස් පක්ෂයේ මන්ත්රීවරුන් ද සම්බන්ධ කරගෙන තනි ආණ්ඩුවක් පිහිටුවන බවට එක්සත් ජාතික පක්ෂය ඉදිරිපත් කළ අදහසට ප්රතිචාර වශයෙන් ජනාධිපතිවරයා පවසා තිබෙන්නේ එවැනි ශ්රීලනිප සාමාජිකයන්ට තමන් අමාත්ය පදවි ලබා නොදෙන බවය.
එමෙන්ම එජාපය දෙමළ ජාතික සන්ධානය සමග එක්ව නව ආණ්ඩුවක් පිහිටුවන්නේ නම්, එවිට නව ව්යවස්ථාවක් සම්පාදනය කිරීමේ අදහස ඉවත්කර ගැනීමට දෙමළ ජාතික සන්ධානයට සිදුවනු ඇති බව ද ජනාධිපතිවරයාගේ ස්ථාවරය වී තිබේ.
– BBC


වැඩිහිටියෙකු හෝ නොමැතිව තම නිවසට ආ මෙම පිරිමි දරුවා ගැන ඇයට පුදුම හිතුණා පමණක් නොවේ, ඔහුගේ අතේ කුමක් හෝ අසාමන්ය දෙයක් තිබෙන බවත් ඇය දුටුවා.
මුලදි ජෙසිකා හිතුවේ ඒ බෝනික්කෙකු වන්නට ඇති බවයි. ඒ වුණත්.. අනතුරුව ඇය දකිනවා ඒ හිටියේ සැල් සිකාලිස්ගේ මාස 2ක් වයස පුංචි සොහොයුරිය යි.
අනතුරව කතා බහ කරද්දි පුංචි පිරිමි දරුවා ජෙසිකාට පැවසුවේ මෙවැන්නක්.
"මගේ අම්මා නාන කාමරේදී මැරුණා. ඔයාට අපිව බලාගන්න පුළුවන්ද?"
නොදැනුවත්කමට හෝ දරුවා එහෙම කිව්වම ජෙසිකා දැනගත්තා බරපතල කුමක් හෝ සිදු වී ඇති බව. එම නිසා ඇය වහාම හදිසි ඇමතුම් ඒකකයට (911) ඇමතුමක් ලබා දී ඔවුන්ව වහාම ගෙන්වා ගනු ලැබුවා.
සිකාලිස් කියූ විදිහටම ඔහුගේ නිවසට ගිහින් බලනකොට දැක ගැනීමට ලැබුණේ මව මියගොස් නොමැති බවත්, ඇය නාන කාමරයේ තුළ ඇති නාන බේසම තුළ සිහිසුන්ව ඇද වැටී ඇති බවයි.
නමුත් හැමදෙනාගේම මවිතයට කාරණාව වූයේ මේ පුංචි දරුවාගේ හැසිරීමයි.
ඒ ගැන සිකාලිස් කියන විදිහට තමාගේ මව මියා ගියා යැයි සිතූ ඔහු තේරුම් ගත්තා තමාට උපකාර අවශ්ය බව. ඒ නිසා ඔහු තම සොහොයුරිය බ්ලැන්කටුවක ඔතා වහා ආරක්ෂාව අවැසි නිසා ජෙසිකාගේ නිවසට රැගෙන ගොස් තිබෙනවා.
ඇත්තෙන්ම ඒ මොහොතේදී මේ පිරිමි දරුවා එසේ නොකළා නම් සමහර විට අවසානය මීට වඩා බිහිසුණු වන්නට තිබුණා.
අවසානයේ සිකාලිස්ගේ මව මාධ්යයට කියා තිබුණේ,
"අවංකවම මගේ පුතා මාව බේරුවා. මොකද තව ප්රමාද වුණා නම් මාව ගිලෙන්නත් ඉඩ තිබුණා..."
මේ පුංචි දරුවාගේ වීර ක්රියාව නිසාම ඔහුව ගිනි නිවන භටයෙකු ලෙස නම් කරන ලද අතර විශේෂ සහතිකයක් හා හිස් වැසුමක්ද පිරිනැමුණා.


සමසෙනෙහස්, ද්වීසෙනෙහස්, සංක්රාන්ති සමාජභාවී, අන්තර් ලිංගික හා තම අනන්යතාවය ප්රශ්නභාවී ප්රජාව බොහෝවිට තම නෑදෑ හිත මිතුරන්ගෙන්, සමකාලීනයන්ගෙන් සහ නීතිමය බලපෑම් හේතුවෙන් මානසිකව, ශාරීරිකව සහ කායිකව හිංසන හා පීඩනයන්ට ලක්වන අතර මෙම හිංසාකාරී අවස්ථාවන් විවිධ අයුරින් සිදුවේ. ශ්රී ලංකාවේ LGBTIQ ප්රජාව සදහා නිශ්චිත ආරක්ෂාවක් නොමැති වීම හේතුවෙන් එවැනි තත්වයන් බොහෝවිට සමාජ ගැටළු ලෙස කතාවට ලක් නොවී යයි.
ඔබ හෝ ඔබ දන්නා අයෙකු ඔවුන්ගේ ස්ත්රී-පුරුෂ සමාජභාවය හෝ ලිංගික දිශානතිය මූලික කරගෙන මෙවැනි හිංසන හා පීඩාවන්ට ලක්වූ අයෙකු නම්, ඔබට අවශ්ය නීතිමය සහය, වෛද්ය සහය හෝ භාවාත්මක උපදේශන සහය ලබාදීමට අපට හැකිය.
දුරකථන අංක 0114 334277 | කෙටි පණිවුඩ/WHATSAPP – 0777677333 | FACEBOOK


944 පත්කරන ලද සිංහල භාෂා කොමිසම මඟින් වැදගත් හෙළිදරවුවක් වාර්තා විය. එනම් ලංකාවේ භාෂා දෙකකින් වැඩ කළ හැකි ප්රජාව ජනගහනයෙන් 1.4% ක් පමණ වන බවයි. සිංහල, ඉංගී්රසි හා දෙමළ ඉංගී්රසි මීට අයත් විය. එසේ නම් ජනගහනයෙන් 96%ක්ම ස්වදේශික සිංහල කතා කරන පසුගාමී ප්රජාවකි. එහෙත් එදා පැවැති රාජ්ය භාෂාව ඉංගී්රසිය. මෙම ඉංගී්රසි පාලනය යටතේ ලිපිකරුවකු වීමත්, භාෂා දෙකක් (සිංහල ඉංගී්රසි හා දෙමළ ඉංගී්රසි) කතා කිරීමට හැකිවීමත් විශේෂ වරප්රසාදයකි.
මේ යුගයේ සිංහල පමණක් කතා කළ අයගේ ඉහළම අධ්යාපන මට්ටම ලෙසින් සාමාන්යයෙන් සැලකුණේ අටවැනි පන්තිය සමත් වීමයි. ඔවුනට රජයේ රැකියාවක් ලෙසින් යාමට හැකිවූයේ රු. 30/- ක පමණ වැටුපකට, උපගුරු තනතුරකට පමණි.
මේ සමීකරණය තුළ ශී්ර ලංකාවේ ප්රභූන් අයත් වූයේ ඉංගී්රසි කතා කරන පන්තියටයි. ලංකා ජාතික සංගමය තුළ ගොනු වී සිටියේ එම ප්රජාවයි. නමසිය තිස් ගණන්වල සිංහල කතා කරන නිර්භු පන්තිය ගොනු වූයේ සිංහල මහා සභාව වටාය.
එහි නායකත්වය ගනු ලැබුවේ සියනෑ කෝරලයේ ප්රභූ පෙළපතකින් පැවත එන එස්.ඩබ්ලිව්.ආර්.ඞී. බණ්ඩාරනායකයන්ය. මේ නිසා ජාතික නිදහස් සටනේ නිර්ප්රභූන්ගේ වේදිකාව බවට පත්වන්නේ සිංහල මහා සභාවයි.
නිදහස් අරගලයේදී ”සිංහල මහා සභාව” ද ජාතික සංගමය තුළ රඳවා ගැනීමට ඞී.ඇස්. සේනානායකයන් සමත් විය. එහෙත් එම පිරිසේ අනන්යතාව ජාතික සංගමයේ දේශපාලනය තුළ දියකර නොහැරීමේ වගකීම බණ්ඩාරනායකයන් බාරගෙන තිබුණි.
1948 දී ශී්ර ලංකාවට නිදහස ලබා ගැනීම ජාතික සංගමයේ ප්රධානත්වයෙන් සියලූ ජන කොටස්වල සහභාගිත්වයෙන් සිදු විය. එහෙත් සුද්දන්ගෙන් බලය මාරු වූයේ ඉංගී්රසි කතා කරත ප්රභූ පන්තිය අතටය. ශී්ර ලංකාව නිදහස ලබන විට එක්සත් ජාතික පක්ෂය බිහි වී තිබුණි. එහි ගර්භාෂය ලෙසින් සැලකෙන්නේ ලංකා ජාතික සංගමයයි. සිංහල මහා සභාවේ නායකයා වූ එස්.ඩබ්ලිව්. ආර්.ඞී. එක්සත් ජාතික පක්ෂයේ උප සභාපතිවරයකු ලෙසින් පත්වුණි. එහෙත් එක්සත් ජාතික පක්ෂ ආණ්ඩුව තුළ නිර්ප්රභූන්ගේ ප්රශ්නයට, දේශීය චින්තනයට හෝ දේශීය වටිනාකම්වලට සාධාරණ තැනක් ලබාදීමට අගමැති ඞී.ඇස්. සේනානායකයන්ට හා බණ්ඩාරනායකයන්ට නොහැකි විය. ඞී.එස්. බෙහෙවින්ම තම කාලය මිඩංගු කළේ ගොවිජනපද ව්යාපාරය ශක්තිමත් කරමින් මේ රටේ කෘෂි ක්ෂේත්රය නඟාසිටුවීමට බව පෙනේ. මේ අතර නිර්ප්රභූන් හා බණ්ඩාරනායකයන් කොන් කිරීමේ සංස්කෘතියක් එම ආණ්ඩුව තුළ පැවැතිණ.
වරක් ඩී.එස්. වෙනුවට එක් දේශනයකට ඞී.එස්. විසින්ම නම් කරණු ලැබුවේ එස්.ඩබ්ලිව්.ආර්.ඞී. ය. ඒ මොහොතේ එක්සත් ජාතික පක්ෂයේ ප්රබලයකු වූ සර් උක්වත්ත ජයසුන්දර සඳහන් කළේ යැයි වාර්තා වූයේ. තමා අකැමැතිම පුද්ගලයා බණ්ඩාරනායක බවයි.”
මේ යුගයේ රටේ බහුතරයක් මෙන්ම, සිංහල බෞද්ධ අති බහුතරයක් නියෝජනය කළ සිංහල මහා සභාව තුළ ගොනු වූ නිර්ප්රභූන් රටේ පාලන තන්ත්රය ඇතුළු සෑම කේෂ්ත්රයකම කොන්වීම නතර කර ගැනීමේ ක්රමවේදයකට යෑමට එක්සත් ජාතික පක්ෂය අසමත් වුණි.
එස්.ඩබ්ලිව්.ආර්.ඞී. බණ්ඩාරනායකයන් එ.ජා.ප. ආණ්ඩුවෙන් ඉවත් වීමත් සමඟ ශී්ර ලංකා නිදහස් පක්ෂය බිහිවන්නේ මෙවන් පසුබිමකය. මෙහිදී සිදුවන පාර්ලිමේන්තුවේ පැති මාරුවීමේ ඓතිහාසික මොහොතේ බණ්ඩාරනායකයන් පිටුපසින් පැමිණෙන්නේ රුහුණු ගිරුවාපත්තුව නියෝජනය කළ ඩී.ඒ. රාජපක්ෂයන්ය. මේ මොහොත වන විට එ.ජා.ප. ට විකල්ප වූ අමු වමේ නොවන ස්වදේශිකවාදී දේශපාලන බලවේගයක අවශ්යතාව රට තුළ සෑම ක්ෂෙත්රයකම විලිලමින් පැවතිණ. පැරණි සිංහල මහා සභාවේ සංයුතිය ඊට සූදානමින් පැවතිණ. මේ නිසා ශී්ර ලංකා නිදහස් පක්ෂය තවත් එක් පක්ෂයක් නොවුණි.
ජාත්යන්තර විප්ලවයක් ගැන එතරම් නොතේරෙන භාෂාවකින් කතා කළ ස්වදේශිකව කල්පනා නොකළ පැරණි වමට මෙම අවස්ථාව ගිලිහුණි. එදා සමහර ගැමියන් ප්රශ්න කළේ ”ඔය බොල්ෂේවික් ලෙනින් කොයි පළාතේ කෙනෙක්ද?’’ කියලාය. ‘‘මාතර පිට බැද්දර පැත්තේ කෙනෙක් නම් වෙන්න බැහැ’’ කියලත් සමහරු කීහ. වමේ සමහර නම් ගම් ගැමියන් අවඥාවට ලක් කළේ මේ අයුරිනි.
එවැනි ස්වදේශිකවාදී රික්තයක් පාවිච්චි කරමින් මැද මාවතේ දේශපාලනය ප්රතිපත්තියක් කරගත් ශී්ර ලංකා නිදහස් පක්ෂය ඉතා ශීඝ්රයෙන් රට පුරා ව්යාප්ත විය. යූ.ඇන්.පී.යට විරුද්ධ විකල්ප දේශපාලන ධාරාවක් ලෙසින් එය ජනතාව වැළඳ ගනු ලැබුවේය. ශී්ර ල.නි.ප.ය බිහි වී වසර 5ක් ඇතුළත 1956 දී එම පක්ෂයේ දායකත්වයෙන් රජයක් බිහි වී බල පෙරළියක් සිදු වීමෙන්ම එවැන්නකට පැවැති ඉල්ලූම පැහැදිලි වේ. මහා ගත්කරු මාටින් වික්රමසිංහ 56 පෙරළිය හැඳින්වුණේ බමුණුකුලයේ බිඳවැටීම ලෙසිනි. එහෙත් යූ.ඇන්.පී.ය මුළුමනින්ම විජාතික වූවා යැයි මින් අදහස් නොවේ. එහෙත් යූ.ඇන්.පී. කෝව සැකසී තිබුණේ සේනානායකවරුන්ගේ ස්වදේශික චින්තනයට ද පටහැණිව බව මධ්යස්ථව කල්පනා කර බලන විට පෙනේ.
මේ වනවිට කාලයාගේ ඇවෑමෙන් ශී්ර ලංකා නිදහස් පක්ෂයේ හා එක්සත් ජාතික පක්ෂයේ ආරම්භක දේශපාලනය වෙනස්කම් රැසකට භාජන වෙමින් පවතී. ලෝක දේශපාලන බල කඳවුරු ගෝලීය ආර්ථික වෙනස්කම් ඊට හේතු වී තිබේ.
සියල්ල රජය සතුවිය යුතුය යන ජනසතු පිළිවෙත අදට වලංගු නොවේ. එය න්යායිකව බලන කල සමාජවාදී ද නොවේ. ඊට ඇත්තේ රාජ්ය ධනවාදී හැඩරුවකි. එහෙත් තුන්වැනි ලෝකයේ සංවර්ධනය වන්නා වූ රටක් ලෙසින් අපට සළු පිළි උනා දැමුවාසේ විවෘත වූ සියල්ල පෞද්ගලික අංශය සතු වූ ආර්ථික පිළිවෙතකට යා නොහැකිය. ආණ්ඩුවේ ප්රාග්ධනය ද රාජ්ය මැදිහත් වීම ද ආර්ථිකයේ මර්මස්ථානවලට අත්යවශ්යය. ශී්ර ලංකා නිදහස් පක්ෂයට 60-70 ආර්ථික පිළිවෙත් කරගසා ගන්න යැයිි යමෙක් සඳහන් කරන්නේ නම් එය යථාර්ථවාදී නොවේ. එම පක්ෂය 66 වැනි සමරුමට ළං වී ඇති වර්තමානයේ එවන් යෝජනාවල වටිනාකමක් නැත.
එහෙත් ශී්ර ලංකා නිදහස් පක්ෂය වැනි පක්ෂයක් බිහිවීමට බෙහෙවින්ම හේතු වූ නිර්ප්රභූ පන්තියේ අවශ්යතා හා අපේක්ෂා තවමත් සම්පූර්ණයෙන්ම ඉටු වී නොමැත. ඉංගී්රසි නොදත් හා ග්රාමීය සවදේශිකවාදී ජනතාව අතර එම ඉඩකඩ නොනැසී පවතී. 1971-1989 දකුණේ කැරලි දෙකටම මෙන්ම උතුරේ සිවිල් යුද්ධයට ද මේ හේතු සාධක බලපෑ බව රහසක් නොවේ. මේ නිසා ශී්ර ල.නි.ප. 66 වැනි සංවත්සර සමුළුව පවත්වන්නේ එම පක්ෂය ආරම්භ කළ පැරණි වුවමනාවන් එදා තරමින් නොවුනද යම් තරමකට හෝ නොනැසී පවතින වකවානුවකය.
ශී්ර ල.නි.ප.ය අරඹමින් මේ රටේ නිර්ප්රභූ හා වරප්රසාද නොලත් පන්තියේ දේශපාලනයට නායකත්වය දුන් බණ්ඩාරනායකවරුන් වසර 50ක් එම පක්ෂයේ නායකත්වය ගෙන තිබූ බව රහසක් නොවේ. ඉන් ජනතාවට අවැඩක් වූයේ නැත. වරප්රසාද නොලත් පන්තිය ඉහළට ඔසවා තැබීමට බණ්ඩාරනායකවරුන්ගේ දායකත්වය නිබඳව ලැබී තිබිණි. එහෙත් එම බණ්ඩාරනායකවරු වුවද අයත් වූයේ ප්රභූ පන්තියටය.
2005 පසු මේ තත්ත්වය වෙනස් වුණි. ඒ හිටපු ජනාධිපති මහින්ද රාජපක්ෂගේ සම්ප්රාප්තිය සමඟිනි. 1931 රාජ්ය මන්ත්රණ සභාවේ සිට නියෝජනයක් සහිත රාජපක්ෂවරුන් අයත් වන්නේ ද රුහුණේ ගැමි සංස්කෘතික වටාපිටාවකටය. මේ නිසා ග්රාමීය පසුබිමක් සහිත ප්රභූ නායකත්වයක් ශී්ර ල.නි.ප.යට ලැබුණි. එය වඩ වඩාත් පක්ෂයේ අරමුණුවලට සමීප වීමකි. 2009 යුද ජයග්රහණයත් සමඟම ශී්ර ල.නි.ප.ය දැවැන්ත පක්ෂයක් බවට පත්කරමින් රටට දෙවැනි නිදහස අත්පත් කරදීමට මෙහිදී ශී්ර ල.නි.ප. නායක හිටපු ජනාධිපති මහින්ද රාජපක්ෂ සමත් විය. මේ සමඟම සිදු වූ අනෙක් ප්රවණතාව සුළු ජන කොටස් එම පක්ෂයෙන් ඉවත් වීමය.
එස්.ඩබ්ලිව්.ආර්.ඞී. බණ්ඩාරනායකයන් බලාපොරොත්තු වූ ආකාරයෙන්ම ශී්ර ල.නි.ප.ය නිර්ප්රභූ සරල ගැමි නායකත්වයකට මාරුවීම ඇරඹුණේ 2015න් පසුවය. නැතිනම් ජනාධිපති මෛතී්රපාල සිරිසේනගේ සම්ප්රාප්තියත් සමඟය. මේ නිසා නිර්ප්රභූ පන්තියේම නායකයකු අතට ශී්ර ල.නි.ප.ය පත්වන්නේ එය බිහි වී වසර 64කට පසුවය. වැදගත් වන්නේ නායකයා නියෝජනය කරන පන්තිය ද ගෙනයන වැඩපිළිවෙළ ද යන්න විවාදාත්මකව මාතෘකාවකි. එහෙත් රටේ රාජ්ය බලයක් හිමිකර ගත හැකි දැවැන්තම පක්ෂයක් නිර්ප්රභූ පන්තියේ නායකයකු අතට පත්වීම අඩුවෙන් තක්සේරු කළ යුතු නැත. එ් නිසාම අභියෝග රැුසකට මුහුණ දීමට වත්මන් නායකයාට සිදු වී තිබේ. දේශපාලන වශයෙන් ගත් කල එය මෙතෙක් ශී්ර ල.නි.ප. නායකයකු මුහුණ නොදුන් තරමේ දැවැන්ත එ්වාය.
මේ සියලූ තත්ත්වයන් යටතේ ශී්ර ලංකා නිදහස් පක්ෂයේ දේශපාලනයට තවමත් හොඳ ඉල්ලූමක් ඇත. එය අද වුවද හැඳින්වෙන්නේ මැද මාවතේ සමාජ ප්රජාතන්ත්රවාදී ලක්ෂණවලින් යුත් දේශපාලන වැඩපිළිවෙළක් ලෙසිනි. එක්සත් ජාතික පක්ෂයේ වර්තමාන නායකයා පවා සමාජ ප්රජාතන්ත්රවාදී දේශපාලන සිද්ධාන්ත සිය වත්මන් පාලනයට මුසු කිරීමට සූදානම් බව පැවසීම වුවද ශී්ර ල.නි.ප. ය වර්තමානයේ ලබන ජයග්රහණයකි.
එහෙත් යම් අවශ්යතාවකට ජනතාවට වවුචර් බෙදීම නම් ”නව ලිබරල්ය.” පොහොර හෝ නිල ඇඳුම් ලබාදීම ”සමාජ ප්රජාතන්ත්රවාදී”ය. පේ්රමදාස යුගයේ ජනසවි මල්ල ද සමාජ ප්රජාතන්ත්රවාදී මෙවලමකි. ආයෝජකයන් පැමිණ ව්යාපාර අරඹා එම ව්යාපාරවල ආර්ථික ප්රතිලාභ නිරායාසයෙන් සාමාන්ය ජනයාට හා අඩු ආදායම්ලාභීන් අතරට ගලා යනවා යැයි කල්පනා කිරීම ප්රායෝගික නොවේ. ඊට හේතුව ඔවුන් සියල්ල ලාභය පදනම් කරගෙන කටයුතු කිරීමය. ඒ නිසා රටක ආර්ථිකය මෙහෙයවීමට හා සංවර්ධනයට රාජ්ය මැදිහත්වීම අත්යවශ්යය. ආර්ථිකයේ මර්මස්ථාන තවදුරටත් කාර්යක්ෂම වට්ටෝරුවක් යටතේ රජය සතු විය යුතුය. නිර්ප්රභූ සාමාන්ය ජනයා බලගතු වන්නේ එවිටය.
ලංකා බැංකුව, මහජන බැංකුව හා ජාතික ඉතිරිකිරීමේ බැංකුව ශී්ර ල.නි.ප. රජයන් යටතේ බිහිවූයේ කුඩා හා මධ්යම පරිමාණයේ ව්යාපාරිකයන් උදෙසාය. විශේෂයෙන්ම ශී්ර ලංකාව වැනි රටවල පෞද්ගලික අංශය ජනතාවට සහන ලැබෙන සහන සේවා ව්යාපෘතිවලට අත ගසන්නේ නැත. ඊට හේතුව එ්වායේ පදනම ලාභ ලැබීම වන නිසාය. මේ සියලූ තත්ත්වයන් යටතේ වුවද අවසානයේ ආර්ථික අවපාතයකදී පෞද්ගලික අංශයේ කඩා වැටීමකදී වුවද මැදිහත් වීමට සිදුවන්නේ රජයටයි. පසුගිය ආර්ථික අවපාතයේ දී ඇමරිකාවේ ”ෆෝඞ් කාර් කම්හල” බංකොළොත් බාවයෙන් මුදවා ගනු ලැබුවේ ඔබාමා පාලනයේ මැදිහත් වීමෙනි. ලංකාවේ සෙලාන් බැංකුව බේරා ගැනීමට සිදු වූයේ ද රජයටයි.
මේ නිසා රාජ්ය, පෞද්ගලික හා රාජ්ය හා පෞද්ගලික හවුල් ව්යාපාර ආදී ක්ෂේත්ර තුනක කටයුතු කිරීමට වර්තමානයේ රාජ්යයකට සිදුවේ. එසේම නිර්ප්රභූ පන්තිය ඔසවා තැබීමේ නොනිමි මෙහෙවර හා ජාතීන් අතර සහජීවනය අභියෝගයක් ලෙසින් තවමත් අප රට ඉදිරියේ ඇත. වසර 66 ඇවෑමෙන් වුවද ඊට මුහුණදීමේ ශක්තියක් ශී්ර ලංකා නිදහස් පක්ෂයේ දේශපාලනයට ඇත. එ් සඳහා ශී්ර ල.නි.ප. වත්මන් නායකයාට හැකියාවක් ඇත. ශී්ර ල.නි.ප.යේ මැදමාවතේ දේශපාලන මුහුණුවර එදාටත් වඩා අදට ගැළපෙන බව මේ සියල්ල තුළින් ඉස්මතු වන සත්යයයි.
ලංකාදීප – වසන්තප්රිය රාමනායක


නව ව්යවස්ථාවක් සඳහා යෝජනාවලියක් ආණ්ඩුව විසින් පාර්ලිමේන්තුවේ සභාගත කර ඇත. පසුගිය ජනාධිපතිවරණයේදී යහපාලන පාර්ශවය ජනතාවට දුන් ව්යවස්ථාමය පොරොන්දු වූයේ, 2015 අප්රේල් 20 වෙනිදාට පෙර මැතිවරණ ක්රමය වෙනස් කොට, විධායක ජනාධිපති ක්රමය අහෝසි කරන බව පමණි. මුලු ව්යවස්ථාවම වෙනස් කිරීමට ජනවරමක් මේ ආණ්ඩුවට ලැබුණේ නැත. මේ ව්යවස්ථා සංශෝධන යෝජනාවලියේ පහත දැක්වෙන යෝජනා වලට අපට කිසිසේත්ම එකඟ විය නොහැක.
- සිංහලෙන් ‘ඒකීය’ යන වචනය තවදුරටත් භාවිතා කරන අතර, ‘යුනිටරි’ යන ඉංග්රීසි වචනය හා එම සංකල්පය නව ව්යවස්ථාවෙන් ඉවත් කිරීම. ඒ අනුව ලංකාවේ බහුතර ජනතාව මෙය ඒකීය රටක් යැයි සිතා සිටියත්, ජාත්යන්තර ප්රජාව හමුවේ ලංකාව තවදුරටත් ඒකීය නැතිනම් ‘යුනිටරි’ රටක් නොවනු ඇත. ජනතාව මුලා කිරීමට ගෙනවිත් ඇති මේ සටකපට යෝජනාව අපි හෙළා දකිමු.
- යෝජනාවලියේ සිව්වන පිටුවේ උතුරු නැගෙනහිර පළාත් එක් ඒකකයක් ලෙස පිළිගත යුතු බවට සඳහන් වී තිබීමෙන්ද, වත්මන් ව්යවස්ථාවේ පස්වන වගන්තියට අනුව ශ්රී ලංකා ජනරජයේ භූමිය ‘පරිපාලන දිස්ත්රික්ක’ 25 කින් සමන්විත වන බවට ඇති නියමය වෙනස්කොට, නිෂ්චිතව සඳහන් නොකරන පළාත් ගණකින් එය සමන්විත විය යුතු බවට කර ඇති යෝජනාවෙන්ද, මේ සැරසෙන්නේ කුමකට දැයි පැහැදිලි වේ.
- මේ යෝජනාවලියේ, ‘අනුපූරකතාවය’ නැමති මූලධර්මය අනුව පළාත් මට්ටමින් කළ හැකි සියලුම දේ පළාත් වලට පැවරිය යුතු යැයි යෝජනා වී ඇත. බෙදුම්වාදීන් 1972 සිට උතුරු නැගෙනහිර පළාත් සඳහා වෙනම රාජ්යක් ඉල්ලා සිටියේ මෙවැනිම සංකල්පයක් අනුව නොවේදැයි කවුරුත් කල්පනා කර බැලිය යුතුය.
- පළාත්වලට මෙකී අනුපූරකතා මූලධර්මය අනුව බෙදා දෙන බලතල, සියලු පළාත්වල අවසරය නොමැතිව පාර්ලිමේන්තුවේ තුනෙන් දෙකේ බලයෙන්වත් වෙනස් කිරීමට නොහැකිවෙන ලෙසද, අතිබහුතරයක් පළාත් සභා නියෝජිතයන්ගෙන් සමන්විත දෙවෙනි මන්ත්රී මණ්ඩලයක අනුමැතිය නොමැතිව පාර්ලිමේන්තුවට ජාතික ප්රතිපත්ති හා ජාතික ප්රමිතීන් සම්පාදනය කිරීමට නොහැකිවෙන ලෙසද, විධිවිධාන යෝජනා වී ඇත. එයට අමතරව, මධ්යම ආණ්ඩුවට යම් නායකත්ව කාර්යභාර්යක් ලබාදෙන සමඟාමී බලතල ලැයිස්තුව අහෝසි කොට එම බලතලද පළාත් සභා වලට පැවරීමටද, මධ්යම ආණ්ඩුවේ බලතල ලැයිස්තුවේද තෝරාගත් කාර්යයන් ක්රියාත්මක කිරීම පළාත් සභා වලට පවරා ෆෙඩරල් රාජ්යකට ගැලපෙන ආකාරයට මධ්යම ආණ්ඩුවේ කාර්යභාර්ය අඩු කිරීමටද මේ යෝජනාවලියෙන් බලාපොරොත්තු වේ.
- පළාත් ආණ්ඩුකාරවරුන් සතු විධායක බලය අදාල පලාතේ අමාත්ය මණ්ඩලයට පවරා ආණ්ඩුකාරවරුන් සැමවිටම පළාත් අමාත්ය මණ්ඩලයේ උපදෙස් අනුව ක්රියා කිරීමට නියම කිරීමටත්, මහ ඇමතිවරයාගේ උපදෙස් නොමැතිව ආණ්ඩුකාරවරයෙකුට යම් පාළාතක හදිසි තත්වයක් පවතින බවවත් මධ්යම ආණ්ඩුවට දැනුම් දීමට නොහැකි යැයි නියම කිරීමටත් මේ යෝජනාවලියේ විධිවිධාන ඇත. එපමණක්ද නොව, පලාත් සභාවක් විසින් සම්මත කරන ප්රඥප්තියකට අනුමැතිය දීමට හෝ එහි ව්යවස්ථානුකූල භාවය විමර්ශණය කිරීම සඳහා ශ්රේෂ්ඨාධිකරණයට යොමු කිරීමට ආණ්ඩුකාරවරයාට හා ජනාධිපතිවරයාට දී ඇති කාලය සති දෙකකට සීමා කර එම කාලය ඉකුත් වීමත් සමඟම, නිරායාසයෙන්ම එම ප්රඥප්තියට අනුමැතිය ලැබී ඇත්තාසේ සැලකීම තුළින්ද මධ්යම ආණ්ඩුවට පළාත් ඒකක පාලනය කිරීමට ඇති බලතල බරපතල ලෙස කප්පාදු කිරීමට යෝජනා වී ඇත. දැනට ලංකාවේ ක්රියාත්මක බලතල බෙදීමේ ආකෘතිය ඉන්දියාවෙන් ලබාගත් එකකි. ඉන්දීය ව්යවස්ථාවේ 201 වගන්තියට අනුව ප්රාන්ත ආණ්ඩු සම්මත කරණ ඕනෑම පනතක් කිසිඳු හේතු දැක්වීමකින් තොරව ප්රතික්ෂේප කිරීමට එරටේ ජනාධිපතිවරයාට බලය ඇත. නමුත් අපේ රටේ ජනාධිපතිවරයාට එවැනි බලයක් කිසිදාක නොතිබුණි. එම නිසා පළාත් සම්බන්ධයෙන් විධායකයට තිබෙන බලතල තවත් අඩුකිරීමට මේ ඉදිරිපත් කර ඇති යෝජනාවලට අපට එකඟ විය නොහැක.
- වත්මන් ව්යවස්ථාවේ විධිවිධාන හා අදාල ශ්රේෂ්ඨාධිකරණ තීන්දු යටතේ ජනාධිපතිවරයාට හා මධ්යම රජයට ඉඩම් සම්බන්ධයෙන් ඇති බලතල පළාත් ඒකක වලට පැවරීමට යෝජනා වී ඇත. මේ අනුව යම් පළාතක් තුළ පිහිටි රජයේ ඉඩමක් මධ්යම රජයේ කටයුත්තකට ලබා දෙන මෙන් කරන ඉල්ලීමක් අදාල පළාත් සභාව ප්රතික්ෂේප කළහොත්, එම හබය මුලින්ම බේරුම්කාර මණ්ඩලයකට හා ඉන්පසු අධිකරණයට යොමු කිරීම හරුණු විට වෙන විකල්පයක් මධ්යම ආණ්ඩුවට නැත. ඉන්දියාවේ මධ්යම රජයේ කටයුත්තකට අවශ්ය ඉඩමක් ඔවුන්ට එම ඉඩම පිහිටි ප්රාන්තයේ කැමැත්ත ඇතුව හෝ නැතුව ලබාගැනීමට බලය ඇත. එම නිසා ලංකාවේ දැනට පවතින ඉඩම් සම්බන්ධ විධිවිධාන වල කිසිඳු වෙනසක් නොවිය යුතුය.
- සාමාජිකයන් 55 න් 45 දෙනෙකු පළාත් සභාවල නියෝජිතයන් වන පාර්ලිමේන්තුවේ දෙවන මන්ත්රී මණ්ඩලයක් පිහිටුවීමට යෝජනා වී ඇත. මේ දෙවන මන්ත්රී මණ්ඩලයේ 2/3 ඡන්දයක් නොමැතිව කිසිම ව්යවස්ථා සංශෝධනයක් සම්මත නොවිය යුතු බව කියැවෙන නිසා මෙහි පරමාර්තය රටේ නීති හා ව්යවස්ථාව වෙනස් කිරීමට පාර්ලිමේන්තුවට ඇති බලය සීමා කර, එවැනි කාරණා සම්බන්ධයෙන් නිෂේධ බලයක් පළාත් සභාවලට ලබා දීම බව පෙනේ. ඉන්දීය ව්යවස්ථාවේ 249 වගන්තියට අනුව ඉන්දීය දෙවෙනි මන්ත්රී මණ්ඩලයේ පමණක් 2/3 බලයෙන් සම්මත වෙන යෝජනාවකින් මුලු ඉන්දියාවේම නැතිනම් එහි ප්රාන්තයක හෝ ප්රාන්ත කිහිපයක සියලු පාලන බලතල පාර්ලිමේන්තුවට පැවරීමටත්, වසරක් පාසා කරන අලුත් කීරීම් වලට යටත්ව ඕනෑම කාලයක් පවත්වාගෙන යෑමටත් බලය පැවරේ. මේ ප්රතිපාදනය ඉන්දියාවේ ඒකාග්රතාවය සුරකින ප්රධානම නීතිමය විධිවිධානයකි. ඉන්දීය ව්යවස්ථාවේ 249 වගන්තියට සමාන බලතල නොමැතිනම්, දෙවෙනි මන්ත්රී මණ්ඩලයක් ලංකාවේ පිහිටවිය යුතු නැති බව අපේ අදහස වේ.
- සියලුම සුලු කණ්ඩායම් වලට වැඩි නියෝජනයක් ලබාගැනීමට ඉඩ සලසන සමානුපාතික ඡන්ද ක්රමය යටතේ තේරී පත්වෙන නියෝජිතයන්ගේ ප්රතිශතය 40% ක් ලෙස නියම කොට තිබියදීත්, නොයෙක් ජාතිවාදී කණ්ඩායම් වල නියෝජනය වැඩි කිරීමට කුඩා මන්ත්රී කොට්ඨාශ හා බහු මන්ත්රී කොට්ඨාශ ඇති කිරීමටත්, යුද්ධය හේතුවෙන් පිටරට පදිංචියට ගොස් යුද්ධය අවසන් වූ පසුත් ආපසු නොපැමිනි පුද්ගලයන් අවතැන් වූවන් ලෙස සලකා උතුරු පළාතට පාර්ලිමේන්තුවේ අතිරේක ආසන සංඛ්යාවක් වෙන් කිරීමටත් යෝජනා වී ඇත. මේ ආකාරයට ලාංකීය දේශපාලනය තුළ පටු ජතිවාදයට මුල් තැන දීම කිසිසේත්ම පිළිගත නොහැක. සමානුපාතික පදනම මත තේරී පත්වෙන පාර්ලිමේන්තු මන්ත්රීවරුන්, වර්තමානයේදී මෙන් දිස්ත්රික්ක පදනම මත පත් නොවී පළාත් මට්ටමින් පත් විය යුතු බවට කර ඇති යෝජනාවද අපට පිළිගත නොහැක.
මීට කලින් ව්යවස්ථා සම්පාදක මණ්ඩලය නිකුත් කළ ලියවිලි වල පොලිස් බලතල ගැන සඳහන් වුවද, එම මාතෘකාව මේ නවතම යෝජනාවලියේ සඳහන් නොවන්නේ, පොලිස් සේවය කොටස් 9කට කැඩීමට අවශ්ය විවිධාන 13 වන සංශෝධනය හේතුවෙන් දැනටමත් අපේ ව්යවස්ථාවේ නවවන පරිශිෂ්ඨයේ පළමු උපලේඛණයේ සඳහන් වෙන නිසා විය හැක. වර්තමානයේ ජාතික පොලිස් සේවය රට පුරා ක්රියාත්මක වෙන ආකාරයටම ඉදිරියටත් ක්රියාත්මක විය යුතු බව අපේ මතයයි. ඒ අනුව වත්මන් ව්යවස්ථාවේ නවවන පරිශිෂ්ඨයේ පළමු උපලේඛණයද පවතින යථාර්තය පිළිඹිබු වෙන ලෙස සංශෝධනය විය යුතුය.
ව්යවස්ථාමය කටයුතු සම්බන්ධයෙන් ශ්රේෂාඨාධිකරනයේ බලය අහෝසි කොට අලුතෙන් ව්යවස්ථාමය අධිකරණයක් ඇති කිරීම, විධායක ජනාධිපති ධූරය අහෝසි කිරීමෙන් පසු අගමැතිවරයාට ඇතැම් ජනාධිපති ලක්ෂණ ආරෑඩ කිරීම, මැතිවරණයකින් පසු නිශ්චිත කාලයක් යනතුරු පාර්ලිමේන්තුව විසුරුවා හැරීමට නොහැකි වෙන ආකාරයට විධිවිධාන සැලසීම, ඇතුලු අපට පිළිගත නොහැකි තවත් යෝජනා ගණනාවක්ම මේ ලියවිල්ලේ සඳහන් වුවත්, ඒවා මේ යෝජනාවලියේ ප්රධාන පරමාර්ථයට අදාල නොවෙන නිසා අපි එම කාරනා ගැන මෙහිදී වැඩි අවධානයක් යොමු නොකරමු.
වත්මන් ව්යවස්ථාවේ බුදු දහමට ප්රමුඛස්ථානය පිරිනමන 9 වන වගන්තිය වෙනස් කිරීමට යෝජනාවක් ඉදිරිපත් වී තිබුණද, එය මේ අවස්ථාවේදී මොවුන්ගේ මූලික පරමාර්ථය නොවන බව පැහැදිලිය. ව්යවස්ථාවේ 9 වෙනි වගන්තියට යෝජනා කර ඇති වෙනස අවසන් මොහොතේ ඉවත් කරගැනීමෙන් මහා සංඝරත්නය නොමඟ යවා රටේ ඒකීය නැතිනම් ‘යුනිටරි’ භාවය රැකගැනීමට කරන සටන මොට කිරීමට ආණ්ඩුව උත්සාහ ගනු ඇති බව විචාරකයන්ගේ අදහස වේ. මේ ආකාරයටම යහපාලකයන්ගේ ෆෙඩරල් අභිමතාර්ථයට කිසිදු හානියක් නොකොට බහුතර ජනතාව නොමඟ හැරීම සඳහා අවසන් මොහොතේ ඉවත් කරගත හැකි තවත් යෝජනාවක් වන්නේ, ව්යවස්ථාවේ 7 වෙනි වගන්තියට ජාතික ගීයේ දෙමළ අනුවාදයද එක් කිරීමේ යෝජනාවයි.
මේ ආකාරයට කේවල් කිරීමක් ලෙස අවසන් මොහොතේ අතහැරිය හැකි යෝජනා ගණනාවක්ම මේ යෝජනාවලියට ඇතුළත් කර තිබේ. අපි මේ ගනුදෙනු කරන්නේ නීතිමය හා දේශපාලනමය උප්පරවැට්ටි සම්බන්ධයෙන් කෙල පැමිණි පිරිසක් සමඟ බව අමුතුවෙන් කිව යුතු නැත. මේ මොහොතේදී යහපාලකයන්ගේ ඉලක්කය වන්නේ බුදුදහමට හෝ, ජාතික ගීයට අදාල නීතිමය ප්රතිපාදන වෙනස් කිරීම නොව, ශ්රී ලංකා රජයේ ව්යුහය ඒකීය නැතිනම් ‘යුනිටරි’ පදනමේ සිට ෆෙඩරල් පදනම දක්වා වෙනස් කිරීම පමණක් බව අප මෙහිදි වටහාගත යුතුය.
මේ ආකාරයට කේවල් කිරීමක් ලෙස අවසන් මොහොතේ අතහැරිය හැකි යෝජනා ගණනාවක්ම මේ යෝජනාවලියට ඇතුළත් කර තිබේ. අපි මේ ගනුදෙනු කරන්නේ නීතිමය හා දේශපාලනමය උප්පරවැට්ටි සම්බන්ධයෙන් කෙල පැමිණි පිරිසක් සමඟ බව අමුතුවෙන් කිව යුතු නැත. මේ මොහොතේදී යහපාලකයන්ගේ ඉලක්කය වන්නේ බුදුදහමට හෝ, ජාතික ගීයට අදාල නීතිමය ප්රතිපාදන වෙනස් කිරීම නොව, ශ්රී ලංකා රජයේ ව්යුහය ඒකීය නැතිනම් ‘යුනිටරි’ පදනමේ සිට ෆෙඩරල් පදනම දක්වා වෙනස් කිරීම පමණක් බව අප මෙහිදි වටහාගත යුතුය.
එමනිසා, ජාතිවාදී පදනමක් මත පාලන ඒකක වෙන් කිරීමත්, ඒවාට පුළුල් බලතල පැවරීමත් මේ රටේ කිසිසේතම සිදු නොවිය යුතුය. මා මෙහිදී ආණ්ඩුවෙන් ඉල්ලා සිටින්නේ, මේ විනාශකාරී ව්යවස්ථා සංශෝධන යෝජනාවලිය අතහැර, ඔවුන් මුලදී ජනතාවට පොරොන්දු වූ ආකාරයට පමණක් ව්යවස්ථාව සංශෝධනය කිරීම සදහා යෝජනා ඉදිරිපත් කරන ලෙසය.


ෆේස්බුක් සමාගම සිය වෙබ් සේවය ඔස්සේ හුවමාරු කෙරෙන ප්රවෘත්තිවල නිරවද්යතාව විමසීමට ඉන්දියාවේදී විශේෂ වැඩසටහනක් දැන් දියත් කොට තිබේ. ප්රවෘත්තිවල නිරවද්ය තාව පරික්ෂා කිරිමට ෆේස්බුක් සමාගම බුම් (BOOM) නම් ස්වාධීන ජනමාධ්ය ව්යාපාරයේ සහය ලබා ගනී. එම ආයතනය. තොරතුරුවල නිරවද්යතාව පරික්ෂා කිරීම පිණිස වෙන ජාත්යන්තර ජාලයේ (Inter national Fact Checking Network) සහතිකලත් ආයතනයකි.
ඇමෙරිකාව හැරුණු විට ලොව වැඩියෙන්ම සක්රිය ෆේස්බුක් ගිණුම් හිමියන් සිටින රට ඉන්දියාවයි. එම සෙනග විසි කෝටි හතළිස් ලක්ෂයක් හෙවත් මිලියන 240ක් පමණ
වෙයි. එම සෙනග අතර අසත්ය ප්රවෘත්ති (Fake News) පැතිරී යාම වැළැක්වීම පිණිස ෆේස්බුක් සමාගම මෙම ව්යාපෘතිය දියත් කර ඇතැයි ෆේස්බුක් සමාගම සිය නිල බලොග් අඩවියෙන් (newsroom.fb.com) දන්වා සිටියාය.
ෆේස්බුක් ජාලය ඔස්සේ වැරදි සහ නොමඟ යවනසුලු පුවත් පැතිර යාමෙන් 2016 ඇමෙරිකානු ජනාධිපතිවරණයේදී ඩොනල්ඩ් ට්රම්ප් අපේක්ෂකයාට වාසියක් වුයේය යන්න දැන් පිළි ගැනේ. රුසියානු ආණ්ඩුව, ෆේස්බුක් සමාජ ජාල ඔස්සේ කළ සංවිධානාත්මක වැඩ නිසා ඇමෙරිකානු ජනාධිපතිවරණ සමයේ එරට ජනතාවගේ අදහස් වෙනස් කර ඇතැයි ෆේස්බුක් සමාගම, පසුගිය 2017 සැප්තැම්බර් 06 වැනිදා පිළි ගත්තේය. ඒ රුසියානු ආණ්ඩුව විසින් පවත්වා ගෙන ගිය ව්යාජ ෆේස්බුක් ගිණුම් 470 ක් සොයා ගෙන අක්රිය කළ බව ඇමෙරීකානු සෙනෙට් සභාවට දන්වමිනි. එසේම මෙම මැතිවරණ ව්යාපාරයේදී ඩොනල්ඩ් ට්රම්ප්ගේ මැතිවරණ ව්යාපාරය මෙහෙයවූ කේම්බ්රිජ් ඇනලිටිකා සමාගමට ෆේස්බුක් ගිණුම් මිලියන 50කගේ තොරතුරු විකුණා ඇතැයිද හෙළිවිණ. ඒ වෙනුවෙන් පසුගිය අප්රේල් 10 වැනි දා සහ 11 වැනිදා ෆේස්බුක් ප්රධානී මාක් සකර්බර්ග් ඇමෙරිකානු සෙනෙට් සභාව හමුවේ සාක්ෂි දුන්නේය. වසර 2019 දී පැවැත්වීමට නියමිත ඉන්දීය මහා මැතිවරණයේදීත්
මෙවැනි නරක තත්වයක් ඇති වෙන්නට ඉඩ තිබේ. එම මැතිවරණ අපේක්ෂකයින් අරභයාද වැරදි පුවත් පළ කොට අනර්ථයක් කිරිමේ හැකියාව තිබේ. එය වැළැක්වීම මෙම තොරතුරුවල නිරවද්යතාව පරික්ෂ කිරිමේ ව්යාපෘතියේ මුඛ්ය පරමාර්ථයයි. මේ යටත්තේ මුලින්ම ඉංග්රීසි භාෂා වෙන් ප්රසිද්ධ කෙරෙන පුවත්වල
නිරවද්යතාව විමසා බැලේ. මෙහිදී බූම් ආයතනයේ පරික්ෂකයින් (fact -checkers) විසින් පුවත් කියවනු ලැබීමෙන් පසුව එය අසත්ය (fale), අඩමාන (mixture). සත්ය (true)
හෝ වර්ග නොකෙරේ (not rated) යන වර්ගීකාරක ආකාර අතරින් එකකට සලකුණු (flag) කෙරේ. මෙසේ යම් පරික්ෂකයෙක් අසත්ය ලෙස සලකුණු කරන ප්රවෘත්තියක් වෙතොත් එසැණින්ම එය නැවත නැවත ප්රචාරයට එක් කිරීම හෙවත් නිවුස්ෆීඩ් සේවා වෙත එක් කිරිම 80% කින් අඩු කෙරේ. ඉන් පසුව මහජනයාටත්, එම පුවත් සපයන වෙබ් සේවයේ පරිපාලකයින්ටත් එය දන්වයි. එසේ දන්වන්නේ එම පුවතට අදාළව වෙනත් තැන්හි පළ කොට ඇති. සත්ය යැයි වර්ග කරන ලද පුවන්ද සමගය. එවිට සාවද්ය පුවත් ඉවත් කිරීමට හෝ සංශෝධනය කිරීමට හෝ පුවත් පළ කරන්නන් වැඩ කළ යුතුය. එසේ නොකොට අසත්ය පුවත් නැවත නැවත පළ කරන වෙබ් අඩවියක් වෙතොත් එම වෙබ් අඩවියෙන් එක් කෙරෙන පුවත් නැවත ප්රචලිතවීම හැම අතින්ම අවුරාලයි. එසේම එම වෙබ් සේවා වෙත කෙතරම් සෙනගක් බැඳී සිටියද, ඒවායේ ඇති වෙළද දැන්වීම් සියල්ලම ඉවත් කෙරේ. එවිට එම වෙබ් අඩවිවල ආදායම සම්පුර්ණයෙන්ම නැතිව යයි. ෆේස්බුක් සේවයේ ප්රයෝජනය ලබමින්, වෙළඳ දැන් වීම් ආදායමලබා, අනර්ථකාරි ලෙස අසත්ය පුවත් පැතිරවීමට ෆේස්බුක් සේවයෙහි ඇති ඉඩ මින් සපුරා වැසී යයි.
By Chanuka Wijesundara


In this week’s Ravaya column (in Sinhala), I have adapted a long exchange I did in 1995 with the late Dr Ray Wijewardene, agro-engineer turned farmer and a leading practitioner in conservation farming in the humid tropics. The rest of this exchange will appear in future columns.
See original English interview published online as: Who Speaks for Small Farmers, Earthworms and Cow Dung?
Two of my earlier columns have explored related aspects of Ray Wijewardene’s vision on farming, landcare and conservation:
අදීන විද්යාඥයකු, චින්තකයකු හා නව නිපැයුම්කරුවකු වූ ආචාර්ය රේ විජේවර්ධන මිය ගොස් තෙවසරක් පිරෙන්නේ මේ සතියේයි.
86 වසරක ජීවිත කාලය තුළ ඔහු අඵත් දේ රැසක් කළා. ගොවිතැන, බලශක්තිය, ඉඩම් පරිහරණය හා පරිසර සංරක්ෂණය යන ක්ෂෙත්ර හතරේ නිරවුල් හා නිවහල් දැක්මක් මත පදනම් වූ ප්රායෝගික ප්රතිපත්ති, කි්රයාමාර්ග හා විසඳුම් රාශියක් ඔහු යෝජනා කළා.
බටහිර සම්ප්රදායට විද්යා අධ්යාපනයක් හා තාක්ෂණ පුහුණුවක් ලද ඔහු, පසු කලෙක පෙරදිගට හා ශ්රී ලංකාවට උරුම වූ දේශීය දැනුම ප්රගුණ කළා. එහෙත් ඇතැම් අන්තවාදීන් මෙන් එක් දැනුම් සම්ප්රදායක එල්බ ගෙන අනෙක් සියළු දැනුම් සම්ප්රදායන් හෙළා දැකීම කළේ නැහැ. ඒ වෙනුවට පෙර-අපර දෙදිග යා කරමින්, හැම තැනින් ම හරවත් හා ප්රයෝජනවත් දැනුම උකහා ගනිමින් ඔහු අපේ කාලයේ සංවර්ධන අභියෝගයන්ට ප්රතිචාර දැක්විය හැකි ක්රමෝපායයන් සොයා ගියා.
අටුව කඩා පුටුව හදන ආකාරයේ කෙටි කාලීන සංවර්ධනය හඹා යාමේදී මතු වන බරපතල විසමතා කල් තබා දුටු ඔහු කළ අනතුරු ඇඟවීම් තවමත් අපේ විද්වතුන් හා ප්රතිපත්ති සම්පාදකයන් හරිහැටි ග්රහණය කර ගෙන නැහැ.
1995දී ඉන්දියාවේ Down To Earth සඟරාව වෙනුවෙන් රේ සමග මා දීර්ඝ මාධ්ය සාකච්ජාවක් කළා. වී ගොවිතැන, හේන් ගොවිතැන, හරිත විප්ලවය හා එහි අහිතකර ප්රතිඵල, බලශක්ති අර්බුදයට පිළියම් ආදී තේමා රැසක් ගැන අප කථා කළා. එය එදා මෙදා තුර මා කළ මාධ්ය සාකච්ජා සිය ගණනක් අතර මතකයේ සදා රැඳුන සංවාදයක්. වසර 18කට පසුව එය සිංහල අනුවාදයක් ලෙස බෙදා ගන්නට මා කල්පනා කළා.
නාලක: ඔබ හරිත විප්ලවයේ පෙර ගමන්කරුවකු හා ආවඩන්නකු වූවත් පසු කලෙක ඒ සියල්ල ප්රශ්න කළා. ඇයි?
රේ: හරිත විප්ලවය ඇරැඹුණේ ආහාර අහේනියක් ඇතිවීම වළක්වන යහපත් අරමුණින් වුවත් එහි මූලික ප්රවේශයන්ගේ ප්රබල දෝෂ තිබුණා. මේ නිසා සුඵ ගොවියාගේ පැත්තෙනුත්, සොබාදහමේ පැත්තෙනුත් අප දැඩි පසුබෑමකට ලක් වුණා.
කල් ගත වී හෝ මේ වැරදි හරි ගස්වා ගත යුතු බවට අද විද්යාඥයන් හා ප්රතිපත්ති සම්පාදකයන් අතර පිළිගැනීමක් මතුව තිබෙනවා. මෙය මුලින් ම වටහා ගත්තේ ගොවීන්. දැන් විද්වත් මහත්තුරුන්ටත් එය තේරුම් ගිහින්! අද අවශ්ය වන්නේ බිම් ප්රමාණයකින් අප උපදවා ගන්නා ආහාර හෝ අනෙකුත් බෝග හෝ ප්රමාණය ප්රශස්ත කර ගැනීම (optimize) මිස හැකි තාක් උපරිම කර ගැනීම (maximize) නොවෙයි.
සමහරුන් තවමත් තර්ක කරනවා ජන සංඛ්යාව වැඩි වන වේගයට සමානුපාතිකව හැකි තාක් අස්වනු වැඩි නොකළොත් සාගින්න බරපතල ප්රශ්නයක් විය හැකිය කියා. ඔබ එකඟ වෙනවා ද?
මෙතැන ප්රශ්නය හුදෙක් අස්වනු වැඩි කර ගැනීම නොවෙයි. සුඵ ගොවියා ගොවිතැනෙන් ලබන ලාබය වැඩි කර දීමයි. ගොවියාගේ සමාජ හා ආර්ථික තත්ත්වය නගා සිටු වන්නේ නැතිව කෙතරම් විද්යාත්මක විසඳුම් කි්රයාත්මක කළත් වැඩක් නැහැ.
තිරසාර බව (sustainability) කියන්නේ අපේ රටේ ගොවිතැනට අඵත් සංකල්පයක් නොවෙයි. අපේ සාම්ප්රදායික ගොවීන් එය මනාව දැන සිටියා සහ හරිහැටි ප්රගුණ කළා. මුල් යුගයේ කෘෂිකර්ම දෙපාර්තමේන්තුව ද එම පාරේ ම යන ලකුණු තිබුණා. උදාහාරණයක් හැටියට 1936දී නිකුත් කළ හරිත පොහොර (Green Manuring) නම් නිල ප්රකාශනයක තිරසාර ලෙස මහ පොළවෙන් ඵලදාව ලබන සැටි විස්තර කර තිබෙනවා.
අවාසනාවකට 1960 – 1970 කාලයේ හරිත විප්ලවය නිසා අපේ කෘෂිකාර්මික ප්රතිපත්තිය හා දෙපාර්තමේන්තුව සිහි විකල් වී අයාලේ ගියා! මංමුලා වුණා! එසේ නොවූවා නම් අද අප මුහුණ දී සිටින අර්බුදයට මැදි වන්නේ නැහැ. දැන් සිදුව ඇත්තේ බාහිරින් වඩ වඩාත් කෘති්රම එකතු කිරීම් වගා බිම්වලට දමමින් කෙසේ හෝ ඵලදාව නැත්නම් අස්වනු පවත්වා ගැනීම. මෙය දරා ගත නොහැකි මට්ටමකට පත් වෙලා…
1955 ඔබ නිපද වූ රෝද දෙකේ අත් ට්රැක්ටරය (LandMaster) ප්රවර්ධනය කරමින් ඔබ ගොවිතැන යාන්තී්රකරණය කරන්නට තැත් කළා. නමුත් පසුව ඒ සියල්ල ලොකු වැරදීමක් බව කියා සිටියා. ඒ ඇයි?
ඇත්ත. හරිත විප්ලවය මුලදී මාත් එය විශ්වාස කළා. මාත් අයාලේ ගියා! එසේ වූයේ මූලික මට්ටමේ ප්රශ්නයක් මතු නොකිරීම නිසායි. ට්රැක්ටරය කළේ ගොවිතැන යාන්තී්රකරණය කිරීම ද, නැත්නම් මී හරකා යාන්තී්රකරණය කිරීම ද?
අපට හැකි වූයේ යාන්තමට මී හරකාට යාන්ති්රකරණ ආදේශකයක් දීමට පමණයි. එයත් එතරම් ප්රශස්ත විසඳුමක් නොවෙයි. මීහරකාට මෙන් පරපුරක් බෝ කිරීමේ හැකියාව ට්රැක්ටරයට නැහැ! නැතහොත් කිරි නිපදවන්නට හෝ ගොම හරහා ගොවිබිම පොහොර කරන්නටත් බැහැ. මේ නිසා ලොකු කුඩා හැම ට්රැක්ටරයක් ම අපේ රටේ ගොවිතැනට හඳුන්වා දීම හොඳ අරමුණින් වුවත් අප සිදු කළ ලොකු වරදක්.
පසු කලෙක බොහෝ අධ්යයන හා අත්හදාබැලීම්වලින් අනතුරුව මා තේරුම් ගත් මූලික සත්යය මෙයයි. ගොවිබිමක පස පෙරැළීම බොහෝ කොට ම කරන්නේ වල් පැළෑටි පාලනය කිරීමටයි. එනම් අපට අවශ්ය බෝගය හැර අනෙකුත් පැළෑටි එම පොළොවෙහි එම කාලයෙහි මතු වනු වැළැක්වීමටයි. මා ගණන් බැලූ විදියට අපේ රටේ (ගොඩ හා මඩ) ගොවිතැන්වලදී කරන පරිශ්රමය හා වියදමෙන් 40-60%ක් පමණ වැය වන්නේ මෙසේ පස පෙරැළීම හරහා වල් පැළෑටි පාලනයට.
නමුත් පස පෙරැළීමේ අහිතකර විපාක තිබෙනවා. ලිහිල් වූ පස ලෙහෙසියෙන් සෝදා පාඵවට ලක් විය හැකියි. මේ නිසා පස පෙරැළීමට ලක් කළ වගා බිම්වල පසේ සාරවත් බව අහිමිවීමේ ලොකු අවදානමක් තිබෙනවා. ඝර්ම කලාපීය අපේ රටවල ගොවිතැනේ අතිශය තීරණාත්මක සාධකයක් නම් පසේ සරුබවයි (soil fertility). එය රැක ගැනීම ඉතා වැදගත්.
පස පෙරළන්නේ නැතිව වල් පැළෑටි පාලනය කරන ක්රම තිබෙනවා ද?
ප්රධාන විකල්ප දෙකක් තිබෙනවා. එකක් වල්නාශක රසායනික භාවිතය. එය වියදම් සහගත මෙන් ම පරිසරයට අහිතකර කි්රයාවක්. දෙවැන්න නම් ගොවිබිමේ ජල පාලනය හරහා වල් පැළෑටි මර්දනය. මෙය අප සිතනවාට වඩා පුඵල් ලෙස අපේ ගොවිතැනේ සිදු කෙරෙනවා.
අපේ වාරි ජලයෙන් තුනෙන් දෙකක් ම යොදා ගන්නේ කුඹූරුවල වල් පාලනය සඳහායි. මා ගණන් බලා ඇති අන්දමට අද (1995) ශී්ර ලංකාවේ වී ගොවිතැනේදී සහල් කිලෝ එකක් නිපදවා ගන්නට ජලය ටොන් 20ක් පමණ වැය කරනවා. වී පැළෑටියට එහි භෞතික වර්ධන අවශ්යතා සඳහා මෙතරම් ජල කන්දරාවක් ඕනෑ නැහැ. ජලය බහුතරය යොදා ගන්නේ වල් ඉස්මතුවීමට නොදී ගිල්ලා මරා දැමීමටයි!
වාරි ජලය ගොවීන්ට නොමිළයේ ලැබුණත් එය සම්පාදනයට රජයට වියදමක් යනවා. ඒ වියදම වී ගොවිතැනේ අනෙකුත් වියදම්වලට එකතු කළ විට සහල් විකුණා නැවත ලබා ගත නොහැකි තරම් නිෂ්පාදන වියදමක් මෙරට වී වගාවේදි සිදු වනවා.
මේ විකල්ප දෙක හැර වෙනත් ක්රම තිබෙනවා ද?
කල් යාමේදී මා තේරුම් ගත්තා වල් නාශක රසායනික හෝ වාරි ජලය හෝ යොදා නොගෙන වෙනත් ක්රමයකින් වල් පැළෑටි පාලනය කිරීමේ චින්තන විප්ලවයක් අවශ්ය බව. එය තිරසාර වන්නට නම් බාහිරින් යොදන දේ අවම විය යුතුයි. එමෙන් ම වියදම අඩු හා සරල විය යුතුයි.
ආසියාවේ හා අපි්රකාවේ ඝර්ම කලාපීය රටවල ගොවීන් සමග වැඩ කරද්දී මා වසර ගණනක් මේ අභියෝගයේ විවිධ පැතිකඩ සමීපව අධ්යයනය කළා. පොතෙන් නොවෙයි, වගා බිමෙන්! ලොකු වටයක් ගියාට පසු මා වටහා ගත්තේ අපට අවශ්ය විසඳුම ඝර්ම කලාපීය ස්වාභාවික වනාන්තර තුළ කාලාන්තරයක් තිස්සේ ඉබේ ම කි්රයාත්මක වෙමින් ඇති බවයි!
වල් පැළෑටි පාලනය ඕනෑ වන්නේ බෝග වවන ගොවීන්ට. එය සොබාවික වනාන්තරයකට අදාල වන්නේ කොහොම ද?
මිනිස් බලපෑමකට ලක් නොවී නිදහසේ වැවුණු ඝර්ම කලාපීය වර්ෂා වනාන්තරයකට පිවසී සමීපව නිරික්සන විට අපට පෙනී යනවා වනාන්තරවල බිම් මට්ටමේ එතරම් කුඩා පැළෑටි වර්ධනයක් නැහැ. හේතුව ලොකු ගස්වලින් වැටෙන වියළි කොළ දිරාපත් වෙමින් බිම් මට්ටම වසා ගැනීමයි.
වනාන්තරයේ සාරවත් බව (fertility) චකී්රකරණය කැරෙනවා. ලොකු ගස්වල ගැඹූරට විහිදෙන මුල් මගින් යට තිබෙන පසෙහි සාරය උකහා ගෙන ශාක පත්ර හා ගෙඩි බවට පත් කරනවා. කලකට පසු මේ ශාක කොටස් (හා අවසානයේ මුඵ ගස ම) වියලී මතු පිටට වැටෙනවා. ඒවා ටිකෙන් ටික දිරාපත් වූ විට සාරය නැවතත් පසට එකතු වනවා. මේ කොළ රොඩු එක් වීම නිසා අනවශ්ය (වල්) පැළෑටි බිහිවීම ද ඉබේ පාලනය වනවා.
මා වටහා ගත්තා ගොවිතැන් කිරීමේ ලොකු ම අභියෝග දෙක නම් පසේ සාරය පවත්වා ගැනීම හා වල් මර්දනය බව. කුමන බෝගය වගා කළත් මේ තමයි ලොකු ම සීමාකාරී සාධක දෙක. ඝර්ම කලාපීය වනාන්තරවල සොබාදහම මේ සාධක දෙක අපුරුවට කළමණාකරණය කරනවා. එහිදී වැදගත්ම පුරුක වන්නේ ගස්. යම් බිමක් ඵලදායී වනවාද මුඩුබිමක් වනවාද යන්න තීරණය වන්නේ ගස්වල පිහිටීම මගින්.
වගාබිමේදී අපට මේ වනාන්තර කරන දේ අනුකරණය කළ හැකිදැයි මා සොයා බැලූවා. එය සාර්ථකව කරන ක්රමයක් මට පිලිපීනයේදී හමු වුණා. එයට කියන්නේ බෑවුම් වගාබිම් තාක්ෂණය (Sloping Agricultural Land Technology හෙවත් SALT) කියායි. කෙටිකාලීන බෝග කඳුකර බිම්වල වැවීමේදී පස රැක ගනිමින් බැහැරින් කෘෂිරසායනික එකතු කිරීම හැකි තාක් අඩු කරන්නට SALT ක්රමය මහෝපකාරී වනවා.
SALT සඳහා බහුවාර්ෂික ගස් (perennial trees) වගා බිමක සිටු වනවා. කෙටි කාලීන බෝග වවන විටත් (කුඹූරුවල පවා) ලොකු ගස් තැනින් තැන වැටෙන්නට ඉඩ දීම අපේ පැරණි ගොවිතැනේ සිරිතක් වුණා. මේ ගස්වලින් වියලී බිමට වැටෙන කොළ රොඩු මගින් පසේ තෙතමනය පවත්වා ගනිමින් එහි සරුබව ද වැඩි කරනවා.
SALT ක්රමය බෑවුම්වල ගොවිතැනට පමණ ද?
බෑවුම්වලට වඩා සුදුසුයි. මන්ද සමෝච්ච රේඛා මට්ටමට මෙබඳු ගස් පේළි හැටියට වවමින් වැටි බිහිකිරීම වඩාත් ලෙහෙසි නිසා. 1970 දශකයේ අප ආසියාවේ හා අපි්රකාවේ රටවල මේ ක්රමවේදය අත්හදා බලමින් දියුණු කළා. අද එය ඝර්ම කලාපය පුරා පිළිගත් සංරක්ෂණාත්මක ගොවිතැන් ක්රමයක්.
SALT ක්රමය ගොවීන් පිළිගන්නේ කෙලෙස ද?
ගොවීන්ට වාසි රැසක් තිබෙනවා. රසායනික පොහොර හා වල්නාශක වැනි වියදම් සහගත බාහිර එකතු කිරීම් තව දුරටත් අවශ්ය නැහැ. එසේ ම පස සෝදායාම වැළකෙනවා. කඳු බෑවුම්වල වගා කිරීමේදී බොහෝ දෙනා පුරුදුව සිටින්නේ ඒවා මුලින් එළිපෙහෙළි කොට බෝග පමණක් සිටුවන්න. මෙය හරි අනුවණකාරී වැඩක්. එයින් සොබාවික සෙවන හා පසේ සොබාවික රැකවරණය අහිමි වී, පස අව්වට වැස්සට නිරාවරණය වනවා.
වායුගෝලයෙන් නයිට්රජන් සොබාවිකව උකහා ගෙන මුල් හරහා එය පසට මිශ්ර කිරීමේ හැකියාව ඇති ගස් හෝ පඳුරු හෝ SALT ක්රමයේදී අප වගාබිමක පේළි හැටියට වවනවා. එමගින් පසට එකතු කරන කොළ රොඩු එතැන ම දිරාපත් වන්නට ඉඩ හරිනවා. ඉවත් කිරීමක් නැහැ. ඇත්තට ම අපි සොබාදහමේ කි්රයාවලීන්ගෙන් ගොවිතැනට සේවා ලබා ගන්නවා. එතකොට පිටතින් පොහොර හෝ වෙනත් ද්රව්ය එකතු කිරීමේ අවශ්යතාවය අවම කර ගන්නට හැකියි.
මුල් සාකච්ජාව කියවීමට පිවිසෙන්න: http://tiny.cc/RayBye
රේ විජේවර්ධන චින්තනය පිළිබඳ වෙබ් අඩවිය: www.raywijewardene.net


අගනුවරට ආසන්න එක්තරා දෙමහල් නිවෙසක් දිග අඩි 57.3කුත් පළල අඩි 56කුත් වපසරියක් යෙදී තිබුණේ සමචතුරස්ර හැඩතලයකිනි.
මෙම නිවෙස පෙට්ටි හැඩැතිව මධ්ය ලක්ෂ්යය නිරන්තරයෙන්ම පෑගෙන සේ සාලයේ හරි මැදට යෙදී තිබිණි. පියගැටපෙළ පා ඉස්සුම අඟල් 9ක්ද, පා තැබුම අඟල් 5කටද සීමාවී ඇති අතර එය නිවෙස මධ්ය (මැද) කොටසින් උඩු මහලට තබා ඇත්තේය. ඊසාන, නැඟෙනහිර අපද්රව්ය එක්රැස් වන වළවල් ඇත.
ප්රධාන දොරටුව තබා ඇත්තේ භද්රා කොටස වන අසුබම පාදයේය. පියගැටපෙළ පටන් ගැන්මද මංගල දොරටුවට ඍජුවම තිබිණි. නවීන සියලුම පහසුකම්වලින් අඩුවක් නැත. නිවාස හිමියන් සතු වාහන දෙකක්ද තිබේ. තවද නිවාස හිමියා විදේශීය රටක වැඩි වැටුපක් ලබන රැකියාවක්ද කරන අතර මෙරටට වසරකට දෙවරක් පැමිණෙයි. බාහිර පෙනුමත් ඉතාම ආකර්ෂණීයය. නිවෙස සහ පර්චස් 20ක ඉඩම් වපසරිය ඉතාමත්ම පවිත්රව ඇත.
මෙම නිවෙස පරීක්ෂා කිරීමේදී මූලිකම දෝෂ ලෙස සම සතරැස් වීමෙන් බ්රහ්ම පාදය අවහිර වීමත් පඩිපෙළ හා මංගල දොරටුව අසුබ තත්ත්වයේ ඇති බව මෙන්ම ඉහළ මහලේද වාස්තුමය දෝෂ පිහිටා ඇති බවත් හෙළි විය.
මෙකී නිවෙස සෑදීමේදී අක්රමවත් සැලැස්මක් පෙදරේරුවන් තිදෙනකු මාරුවීමත් අමනාප වීමත් නිසා සෑහෙන කාලයක් වැඩ නතර වී තිබී පසුව නැකැතකට වැඩ අරඹා වරින්වර නිවෙස ඇතුළ වෙනස්කම් කරමින් සිටියදී නිවාස හිමියන් අතර නිතර නිතර අඬදබර සිත් අමනාපකම් ඇතිවී ඇත. දරුවන්ගේ ඉගෙනීම් කඩාවැටීම්, ණයතුරුස් වීමක්ද සිදුවී ඇති අතර වංචනිකයකුගේ මුදල් වංචාවකටද ගොදුරු වී ඇත. නිවෙස තුළ ජීවත් වීමට අපහසු වූ නිසා ගේ අත්හැර කුලියට වෙනත් නිවෙසකට මාරුවිය. වෙනත් නිවාස කීපයකටම මාරු වීම් මේ කාලය ඇතුළත සිදුවිණි.
ජීවිතයේ විවිධ කරදර බාධකවලට මුහුණ දෙමින් නිවාස හිමියාත් බිරිය සහ දරුවන් තිදෙනාම විවිධ මානසික පීඩනයන්ට මුහුණ දෙමින් සිටින බැව් පැහැදිලි විය. නිවාස වාස්තුව පරීක්ෂා කරන විටදී විශාල ලෙස වාස්තු දෝෂවලින් පිරී පැවති බැව්ද අනාවරණය විය.
විශේෂයෙන්ම දැනගන්නට ලැබුණේ නිවෙසට අනවින දෝෂ (හදි හූනියම්) කර ඇති බවත්ය. ඔවුන්ට තදබල ලෙසම රහසිගත විරුද්ධවාදීන් සිටින බැව්ද හෙළි විය. සිය ආත්මශක්තිය හීනවන විට මෙවැනි ක්රමවේදයන් ගැන තදබල ලෙසම විශ්වාස කරන බැව් පෙනේ.
අප විසින් විධිමත් වාස්තු විද්යා පරීක්ෂාවකින් පසු එම නිවෙසේ වාස්තු දෝෂ ඉවත් කර ගැනීමට හැකි විය. මෙය පොතේ හැටියට නොව අත්දැකීම් හරහා උපක්රමශීලීව කළ යුතු කාර්යයකි. නිවෙසක වාස්තු දෝෂ ඉවත් කිරීම කැඩීම් බිඳීම්වලින් තොර වීමද වැදගත්වේ. වාස්තුමය රෝගී නිවෙසක් ඇතුළත අතිශයින්ම කායික හා මානසික පීඩාවකට ගොදුරු වෙමින් ජීවත් වීම විශාල අවාසනාවකි. එබැවින් එවැනි වාස්තු දෝෂවලින් ඔබත් නිවෙස තුළ වද විඳිමින් ඉන්නේ නම් වහාම වාස්තු දෝෂ පරීක්ෂා කර ඉවත් කර ගන්න.
මෙවැනි මහා වාස්තු දෝෂ ඇති විශාල ගණනක් නිවාස පරීක්ෂා කිරීමෙන් ලද අත්දැකීම් හරහා මෙසේ සනිටුහන් කර සිටිමු. මුදලට විකිණෙන සමාජයක වාස්තුවද ඉතිරි වී නොමැති තැනට පත්වෙමින් දෝලනය වේ.
ජ්යොතිෂවේදී ටී. හෙන්රි බෙම්මුල්ල
අගනුවරට ආසන්න එක්තරා දෙමහල් නිවෙසක් දිග අඩි 57.3කුත් පළල අඩි 56කුත් වපසරියක් යෙදී තිබුණේ සමචතුරස්ර හැඩතලයකිනි.


cdksfm uka;%Sjreka iajdëk fjkak b,a,hs
frda.S whs;sjdislï fjkqfjka bÈßfhaoS ;j;a kS;s
wo isg ojia 4 la je,a,j;a; $ foysj, ÿïßh keye
mhd., fndaÜgq wk;=r ðú; 16 lska kj;shs
,dxlslhkag cmdk ùid kS;s oeäfjhs
ලෝකයේ හොදම වරායන් 25 අතරට පැමිණිමට කොළඹ වරාය සමත්ව තිඛෙනවා. ඒ ජාත්යන්තර ඇල්ෆාලයිනර් මේ වසරේ වර්ගකිරීම්වලට අනුවයි.
දකුණු මුහුදු තීරයෙන් හමුවූ මියගිය කැස්බෑ සිරුරු පිළිබද වහාම පරීක්ෂණයක් පවත්වන්නැයි ධීවර අමාත්ය මහින්ද අමරවීර මහතා නාරා ආයතනයට උපදෙස් දී තිඛෙනවා.
මෙරට සංචාරයක නිරතවන අමෙරිකානු නියෝජිත මන්ත්රී මණ්ඩල සාමාජිකයන් පිරිස විදේශ අමාත්ය මංගල සමරවීර මහතා මුණගැසී සාකච්ජා පවත්වා තිබෙනවා.
අද සිට අකුරට වැඩ කිරීමේ වෘත්තීය ක්රීයාමාර්ගයකට එලඹීමට වනජීවී සංරක්ෂණ දෙපාර්තමේන්තුවේ ක්ෂේත්ර නිලධාරීන් තීරණය කර තිබෙනවා.
ඉඩම් ප්රතිසංස්කරණ කොමිෂන් සභාවේ මඩකලපුව දිස්ත්රික් අධ්යක්ෂ විමලරාජ් නේසන් මහතාට වෙඩි තැබීම සම්බන්ධයෙන් පොලිසිය පුලුල් විමර්ශනයක් ආරම්භ කර තිඛෙනවා.
නඩරාජා රවිරා– ඝාතන චෝදනාවෙන් මුදාහරිනු ලැබු චූදිතයින් පස් දෙනාට ලබන 28 වනදා අභියාචනාධිකරණය හමුවේ පෙනී සිටින ලෙස දක්වා අද නොතීසි නිකුත් කෙරුණා.
පයාගල මුහුදු තීරයේ යාත්රා අනතුරින් මිය ගිය පුද්ගලයින් ගණන 15 ක් දක්වා ඉහල ගොස් තිබෙනවා.
සංචාරක ශ්රී ලංකා කණ්ඩායම හා ඔස්ටේ්රලියාව අතර 3 වන හෙවත් අවසන් 20 යි 20 තරගය අද ඇඩිලේඞ් හීදී පැවැත්වෙනවා.
ඔස්ටේ්රලියාවට එරෙහි තුන්වන විස්සයි විස්ස තරගයට ශ්රී ලංකා කණ්ඩායමේ ආරම්භක පිතිකරු නිරෝෂන් දික්වැල්ල ක්රිඩා නොකරන බව ශ්රී ලංකා ක්රිකට් ආයතනය පවසනවා.
ලෝක කුසලාන කාන්තා ක්රිකට් තරගාවලියට සුදුසුකම් ලැබීමේ තරගාවලියේ අවසන් මහා තරගය අද පැවැත්වෙනවා.
හෘදයාංගම ප්රේක්ෂක ප්රතිචාර හේතුවෙන් සාර්ථක ඉනිමක් ක්රීඩා ඉනිමට වරම් හිමි වූ බව තුන් ඉරියව් ක්රීඩක අසේල ගුණරත්න පවසනවා.
මෙවර අයි පී එල් වෙන්දේසියේදී ඇන්ජලෝ මැතිව්ස්ගේ සේවය ඉන්දීය රුපියල් කෝටි දෙකකට මිලදි ගැනීමට දිල්ලි ඩෙයාර් ඩෙවිල්ස් කණ්ඩායම සමත් වුණා.
උතුරු කොරියානු නායක කිම් ජොං උන්ගේ අර්ධ සොහොයුරු කිම් ජොං නාම් ඝාතනය සිදුවන ආකාරයේ සීසී ටීවී දර්ශන මාධ්ය වෙත නිකුත් කර තිබෙනවා.
සෝමාලියාවේ මොගඩිෂු අගනුවර සිදුවූ මෝටර් රථ බෝම්බ ප්රහාරයකින් පුද්ගලයින් 30 දෙනෙකු ජීවිතක්ෂයට පත් වී තිබෙනවා’
තමිල්නාඩු ප්රාන්ත සභාවේ අද ඇති වූ දැඩි සංවාදකාරී තත්වයක් හේතුවෙන් සභාව කල් තැබීමට ප්රාන්ත ආණ්ඩුකාරවරයා නියෝග කලා.
නවසීළන්තයද ඇතුලත් වන දැවැන්ත ගොඩබිම් හා මුහුදු කලාපයක් නව මහද්වීපයක් ලෙස නම් කළ යුතු බවට වන යෝජනාවක් ඉදිරිපත් කර තිබෙනවා.
ඩොනල්ඞ් ට්රම්ප් මහතාගේ ක්රියාකාරීත්වය ඔස්ටේ්රලියානු අග්රාමාත්ය මැල්නකම් ටර්න්බුල් මහතා විසින් විවේචනය කර තිබෙනවා.


පුද්ගලිකත්වය ආරක්ෂාකිරීමේ ප්රතිපත්තිය
හැඳින්වීම සහ සාමාන්ය නීති
ඔබ බීබීසීයේ සේවා භාවිතාකරන අවස්ථාවලදී ඔබේ සහ ඔබේ පවුල පිලිබඳ පුද්ගලික තොරතුරු ආරක්ෂාකිරීමට බීබීසීය කැපවී සිටී. බීබීසීයේ සම්පුර්ණ සේවාවන් ඔබට ලබාදීම පිණිස ඇතැම් අවස්ථාවල ඔබේ පුද්ගලික තොරතුරු රැස්කිරීමට අපට සිදුවේ. ඔබ එවැනි තොරතුරු අපට ලබාදෙන සෑම අවස්ථාවකම 1998 දත්ත ආරක්ෂාකිරීමේ පණත ඇතුලු පුද්ගලික තොරතුරු ආරක්ෂාකිරීම පිලිබඳ බ්රිතාන්ය නීති පිළිපැදීමට අපි නීතියෙන් බැඳීසිටිමු. තුන්වැනි පාර්ශවයන්ට අයත් සහ කළමනාකරණය කරනු ලබන වෙබ් අඩවිවලට යොමු අපේ වෙබ් අඩවිවල ඇතුලත්වේ. එවැනි බාහිර වෙබ් අඩවිවල අන්තර්ගතය පිළිබඳව බීබීසීය කිසිදු වගකීමක් නොදරන අතර, එම අඩවි භාවිතකරන්නේනම් එහි වගකීම ඔබ භාරගත යුතුය.
බීබීසීය මා ගැන රැස්කරන්නේ කුමන තොරතුරුද?
පුවත් හසුන් ලබාගැනීමට, තරඟවලට හා සජීවී සංවාදවලට සහභාගිවීමට හෝ පලකිරීම සඳහා ඔබේ අදහස් ලියා එවන අවස්ථාවක් වැනි බීබීසී වෙබ් අඩවියක් ලබාදෙන සේවාවක් ලබාගැනීමට හෝ අන්තර් ක්රියාකාරිත්වයට එක්වීමට ඔබ උත්සාහකරන අවස්ථාවලදී ඔබේ නම, ලිපිනය, ඊමේල් ලිපිනය, දුරකථන හෝ ජංගම දුරකථන අංකය හෝ උපන්දිනය වැනි තොරතුරු ලබාදෙනමෙන් අප විසින් ඉල්ලා සිටිනු ලැබීමට ඉඩ තිබේ. අවශ්ය ක්ෂේත්රවල ඔබේ තොරතුරු ඇතුලත් කිරීම මඟින් ඔබ ඉල්ලා තිබෙන සේවාවන් ලබාදීමට බීබීසීයට සහ එහි සේවා සපයන්නන්ට ඔබ විසින් බලය පවරනු ලැබේ. බීබීසීය සැමවිටම 'කුකී' භාවිතාකරයි. කුකී යනු අන්තර්ජාලයේ ඔබ ප්රියකරන මාතෘකා සහ අඩවි පිලිබඳ මතක තබාගෙන ඒ අනුව අපේ වෙබ් අඩවිය සකස්කිරීමට අපට අවස්ථව සලසන කුඩා දත්ත ගබඩාවකි. සියලුම ආකාරයේ කුකීවලට අවසරදීමට හෝ කුකීයක් යොදාගැනෙන අවස්ථාවල බ්රව්සරයට දැනුම්දෙන ආකාරයෙන් හෝ කිසිම කුකීයකට අවසර නොදෙන ලෙසින් ඔබට ඔබේ වෙබ් බ්රව්සරය සකස්කළ හැකිය. එමෙන්ම අපි ඔබේ පරිගණකයේ IP ලිපිනයද එකතුකරන්නෙමු (IP ලිපිනය යනු අන්තර්ජාලයට සම්බන්ධ කිසියම් පරිගණයක් හෝ වෙනත් ජාල මෙවලමක් හඳුනාගතහැකි එයටම ආවේණිකවූ අංකයකි) ඔබට වඩාත් හොඳ සේවාවක් ලබාදීමේ අරමුණින් අපි IP ලිපින සහ කුකී විශ්ලේෂණය කිරීම සඳහා අපි විශ්ලේෂණ මෘදුකාංග යොදාගන්නෙමු. ඔබ පිලිබඳ පුද්ගලික ලිපිගොනුවක් පවත්වාගැනීම සඳහා එම විස්තර යොදානොගැනෙන අතර, එම විශ්ලේෂණ වාර්තා නිරන්තරයෙන් මකාදමනු ලැබේ. ඔබ අපේ සේවාවන් ලබන්නේ බ්රිතාන්යයේ සිටද නැත්නම් බ්රිතාන්යයෙන් පිටත සිටද යන්න තිඉරණය කිරීම සඳහාත් අපි ඔබේ IP ලිපිනය භාවිතාකරන්නෙමු. ඔබට වයස අවුරුදු 16 හෝ ඊට අඩුනම්, කරුණාකර ඔබේ පුද්ගලික විස්තර බීබීසී වෙබ් අඩවියට ලබාදීමට ප්රථම ඔබේ දෙමාපියන්ගේ/ භාරකරුගේ අවසරය ලබාගන්න. එම අනුමැතියෙන් තොරව ඔබේ පුද්ගලික විස්තර අපට යොමුකිරීමට ඔබට අවසරදෙනු නොලැබේ.
බීබීසීය මා ගැන රැස්කළ තොරතුරු භාවිතාකරන්නේ කෙලෙසද?
ඔබේ පුද්ගලික තොරතුරු බීබීසීය විසින් යොදාගනු ලබන්නේ "සේවා පරිපාලන අවශ්යතා" ඇතුළු අවස්ථා කිහිපයකදී පමණි. "සේවා පරිපාලන අවශ්යතා" යනු ඔබ දායකත්වය ලබාගත් සේවාවට අදාලව බීබීසීය ඔබ ඇමතීමට ඉඩතිබේ. අධිකරණයක් විසින් නියෝගයක් කෙරුණු හෝ අවසරයක් ලබාදුන් අවස්ථාවකදී හැර ඔබේ පුද්ගලික විස්තර අපි රහසිගතව තබාගන්නෙමු. ඔබ විසින් අපහාසාත්මක, යෝග්ය හෝ මතභේදයට තුඩුදියහැකි අදහස් bbc.co.uk වෙබ් අඩවියට යොමුකළහොත් හෝ bbc.co.uk වෙබ් අඩවිය ඔස්සේ ඔබ කිසියම් කඩාකප්පල්කාරී ක්රියාවක නිරතවූ අවස්ථාවක එම හැසිරීම නැවැත්වීම සඳහා බීබීසීය විසින් ඔබේ පුද්ගලික තොරතුරු යොදාගැනීමට ඉඩතිබේ.
බීබීසීය මගේ පුද්ගලික විස්තර කෙතරම් කලක් තබාගන්නේද?
අදාල සේවාව සැපයීම සඳහා අවශ්යවන තාක්කල් පමණක් ඔබේ පුද්ගලික තොරතුරු අපේ දත්ත ගබඩාවල තබාගනු ලැබේ. ඔබ බීබීසී වෙබ් අඩවියකට කිසියම් ලිපියක් හෝ වීඩියෝ/ හඬපටයක් යොමුකළ අවස්ථාවක, එය අවශ්යම කාලය සඳහා පමණක් ඔබේ නිර්මාණය වෙබ් අඩවියේ තබාගනු ලැබේ. http://www.bbc.co.uk/privacy


In this week’s Ravaya column (appearing in issue of 24 January 2016), I wonder why some people in Sri Lanka – including educated ones – keep clamouring for a return to monarchy that ended 200 years ago.
The Lankan monarchy always remained absolute until it ended in 1815. There were no formal limits to the monarch’s powers, even though Dasa-Raja-Dhamma or the ‘Ten Royal Virtues’ in Buddhism were meant to moderate that power. In practice, many monarchs ignored it.
There was never a local equivalent of the Magna Carta, adopted in medieval England in 1215 as the first formal document stating that a King had to follow the laws of the land (‘Rule of Law’). It guaranteed the rights of individuals against the wishes of the King. This paved the way for trial by jury which means people are tried by their peers and guaranteed the civil rights of the individual.
This was never the case in Sri Lanka where all powerful and feudal king could – and often did – execute anyone who disagreed with him.
Those who clamour for the restoration of monarchy in Sri Lanka don’t know or overlook how feudal, unrestrained and unaccountable the monarchy was. And shrewd politicians use this misplaced desire to project themselves as modern-day monarchs, i.e. figures of veneration who by historical implication need to be treated as ‘above the law’, and custodian of all the state’s wealth. Hmm…
I also look at how Nepal abolished its monarchy in 2008 and Bhutan became a Constitutional Monarchy in recent years – steps towards modernity and democracy.
මෛත්රීපාල සිරිසේන ජනාධිපති පදවියට පත්වී පළමුවන සංවත්සරය නිමිති කර ගෙන නිර්මාණය කළ ‘නුඹ අපේ මිනිහෙක්’ ගීතය මහත් ආන්දෝලනයක් ඇති කළා.
ජනපතිගේ නිජබිම වන පොළොන්නරුවේ අතීත ශ්රී විභූතිය හා රාජධානිය නිරූපණය කළ මේ ගීතය මගින් සිරිසේන චරිතයට රාජභාවයක් ආරෝපණය කරන්නට තැත් කරනවා යන හැඟීම එය දුටු සමහරුන් තුළ හට ගත්තා.
එවන් අරමුණක් තමන්ට නොතිබිණියැ’යි නිෂ්පාදකයන් පසුව කියා සිටි අතර මෙය කිසිසේත්ම නිල ගීතයක් නොවේයැ’යි ජනාධිපති ලේකම්වරයාට කීමට සිදු වුණා.
මගේ අරමුණ මේ තර්ක විතර්ක ප්රශ්න කිරීම නොවෙයි. ශ්රී ලංකාවේ රාජ පෙළපත අවසන් වී වසර 200ක් ගත වූ පසුත් අප සමාජයේ ඇතැම් තලයන්හි රජ කාලයට හා රාජ පාලනයකට ඇති නොමඩනා ලද අතීතකාමය (රාජ-කාමය?) ගැන විග්රහ කිරීමයි.
මෙය හුදෙක් ශාස්ත්රීය ගැටලූවක් පමණක් නොවෙයි. රාජකාමය මගින් අපේ සමහරුන්ගේ තර්ක බුද්ධිය මොට කිරීම හෝ අන්ධ කිරීම හෝ සිදු වන බව පෙනෙනවා. ශාස්ත්රාල උගතුන් ඇතැම් දෙනා පවා මේ අන්ධානුභක්තියට දායක වන්නේ ඉතිහාසය සීරුවෙන් ප්රතිවිග්රහ කිරීමෙන්. පුරා විද්යාත්මක සාක්ෂිවලට වඩා අර්ධ-ප්රබන්ධාත්මක හා අතිශයෝක්තිවලින් ගහන වංශ කතා යොදා ගනිමින් මෙරට අතීත ශ්රී විභූතිය වර්ණනා කරනවා.
අපේ සංස්කෘතික උරුමය හා තාක්ෂණික හපන්කම් ගැන කිසිදු විවාදයක් නැහැ. එය මැදහත් පර්යේෂකයන් විසින් ගවේෂණාත්මකව තහවුරු කර තිබෙනවා.
එහෙත් අතිශයින්ම වැඩවසම් වූ රාජ පාලන ක්රමය යටතේ සාමාන්ය ජනයාගේ ජීවිතය කෙසේ වීද?
රජ පවුලට හා ප්රභූන් සීමිත පිරිසකට දිවි ඇති තෙක් යටත්වැසියන්ව, බයෙන් හා පක්ෂපාතීකමින් සිටි ඔවුන්ට ලොකු සිහින දකින්නට ඉඩක් හෝ කිසිදු මූලික මානව අයිතිවාසිකමක් හෝ තිබුණේ නැහැ. මේ පැතිකඩ යන්තමින් හෝ අපට හෙළි වන්නේ රොබට් නොක්ස් වැනි පිටස්තරයන් තැබූ වාර්තාවල පමණයි.
රජුගේ බලතල සාධාරණව සීමා කැරෙන, බි්රතාන්යයේ 1215දී සම්මත කරගත් මැග්නා කාටාව (Magna Carta) වැනි ලේඛනයක් කිසි දිනෙක අපේ රටේ මතුව ආයේ නැහැ. රජු යම් තරමකට හෝ සවන් දුන්නේ පූජකයන්ට පමණයි. මේ වරප්රසාදයෙන් පූජකයන් බොහෝ අනිසි ප්රයෝජන ගත්තා.
රජුට එරෙහිව කලාතුරකින් හෝ ප්රශ්න කළ සියලූ අය රාජ ද්රෝහීන් යයි සළකා අත්තනෝමතික ලෙස මරා දමනු ලැබුවා. රාජ්යය යනු රජුය යන ප්රාථමික අදහස හැමදාමත් පැවතියාග විකල්ප මතවාදයන් හා ස්වාධීන චින්තනය වැනි දෙයට කිසිදු ඉඩක් තිබුණේ නැහැ.
මහරජාණෙනි කියා ගීතවලින් ප්රශස්ති ලද හිටපු පාලකයන් අප කැඳවා ගෙන යන්නට තැත් කළේත් එබඳු යුගයකටද?
වත්මන් දේශපාලනයට එහා මානයකට අයත් සමාජ විද්යාත්මක ප්රවණතාවක් මෙහි තිබෙනවා.
තමන් පැරණි රජ පෙළපතකින් පැවත එන බව ප්රසිද්ධියේ කීමට පුරුදු වූ ටික දෙනකු මෑතක් වන තුරු මෙරට සිටියා. එයින් සමහරුන් එය සනාථ කිරීමට පෙළපත් පවුල් ගස් පවා ඉදිරිපත් කළා. එහෙත් ඒ කතා පම්පෝරිවලින් ඔබ්බට ගියේ නැහැ.
වඩා මෑතදී මහජන ඡන්දයෙන් පත්වූ නායකයන්ට පැරණි වැඩවසම් රාජ තත්ත්වය දීමට අදූරදර්ශී වන්දිභට්ටයන් හා සටකපට කලාකරුවන් උත්සාහ කළ සැටි අප දන්නවා.
(හීනමානයක් ඇති?) නායකයන් මේ උත්සාහයන් ඉවසන්නේ හා සමහර රටවැසියන් මේ ප්රලාප අදහන්නේ ඇයි? ප්රබන්ධාත්මක රාජ කතා රූප ගතකොට චිත්රපට යයි ලේබල් ගසා මහජන ප්රදර්ශනය කරන විට දහස් ගණනින් පෙළ ගැසී ඒවා නරඹන්නේ ඇයි? අවශේෂ වූ රාජකාමය (residual monarchism) මෙයට හේතු විය යුතුයි.
මේ ඓතිහාසික ඇබ්බැහිය නිසාදෝ රජකු හා රාජාණ්ඩුවක් නැවත ලබා ගැනීමේ සිහින දකින සමහර ලාංකිකයන් තවමත් සිටිනවා. ජන ප්රවාදයෙන්ද මීට උඩගෙඩි ලැබෙනවා.
1815 මාර්තු 2 වනදා කන්ද උඩරට ගිවිසුම අත්සන් තැබීම සමග සමස්ත ලංකා දිවයින බි්රතාන්ය අධිරාජ්යයට යටත් වුණා. එයින් ටික දිනකට පසු කුංකුනාවේ හිමියන් බිම දිගේ සීරුවෙන් ඇදී යන කුහුඹු පෙළක් දැක ‘අනේ කූඹියනේ, තොපටත් රජෙක් ඉන්නේ’ නම් කව කී බව කියැවෙනවා.
ඔහු තව දුරටත් මෙසේ කීවාලු:
‘රජෙක් ලැබුණෝතින්
එදා කිරිබත් කන්නේ
පෙරහැර කරන්නේ
සාදු නාදෙන් ගිගුම් දෙන්නේ’
එහෙත් මෙහි සත්ත්ව විද්යාත්මක පදනමක් නම් නැහැ. ලෝකයේ මේ දක්වා කුහුඹු විශේෂ 20,000කට වඩා සොයා ගෙන තිබෙනවා. මානවයන්ට පසුව වඩාත්ම සමාජ සංවිධානයක් ඇත්තේ කුහුඹියන්ට බව ඔවුන් අධ්යනය කරන කීට විද්යාඥයන්ගේ අදහසයි.
ඇත්තටම කුහුඹි ගුලක ඉන්නේ රජෙක් නොවෙයි රැජිනක්. රැජිනට කිසිදු පරිපාලන හෝ විධායක බලයක් නැහැ. ඇගේ එකම කාරිය ප්රජනනයයි. කුහුඹි ප්රජාවක් ගොඩ නැගුණු විට ඇය දිගටම බිත්තර දැමීම කරනවා. ඇයට අවශ්ය ආහාර ලබා දීමත්, අපද්රව්ය ඉවත ගෙන යාමත් අනෙක් කුහුඹුවන් විසින් කරනු ලබනවා. මෙය ඇගේ සමාජ තත්ත්වයට වඩා වර්ගයාගේ පැවැත්ම සඳහා ක්රියාත්මක වන පරිණාමීය ආවේගයක් පමණයි.
කුහුඹි රැජින කොලනියක හෙවත් ගුලක සෙසු සියලූ කුහුඹින්ගේ මාතාවයි. සමහර කුහුඹි විශේෂ විරුද්ධ ලිංගිකයන්ගේ සහායකින් තොරව ජෛව පිටපත් බිහි කිරීමට (cloning) සමත්. කුහුඹි විශේෂය අනුව එක ගුලක එක් රැජින කුහුඹියකු හෝ රැජිනන් ගණනාවක් සිටිය හැකියි. මිනිසුන් විසින් රැජින යන නාමය (Queen Ant) යෙදුවත් එහිදී සිදු වන ක්රියාවලිය මිනිස් සමාජවල රජ පරපුරකට සම කරන්නට බැහැ.
රාජ පාලනය මානව සමාජ පරිණාමයේ එක් අවස්ථාවක් සටහන් කරනවා. එහෙත් අද වන විට බහුතරයක් සමාජ එම අවධිය පසු කර ඉදිරියට ගොස් තිබෙනවා.
21 වන සියවස 2001දී ඇරඹෙන විට දකුණු ආසියානු (සාක්) කලාපයේ රජුන් සහිත රටවල් දෙකක් තිබුණා. එනම් භූතානය හා නේපාලයයි. මේ හිමාලයානු රාජධානි දෙකම ගෙවී ගිය දශක එක හමාර තුළ ලොකු විපර්යාසවලට බඳුන් වුණා. ඔවුන්ගේ අත්දැකීම කෙටියෙන් විමසීම වැදගත්.
භූතානයේ රජ පෙළපතට එතරම් දිගු ඉතිහාසයක් නැහැ. ප්රාදේශීයව එරට බලයක් තිබූ ප්රභූවරයකු වූ උග්යන් වංචුක් (Ugyen Wangchuck) 1907දී බි්රතාන්ය අධිරාජ්යයේද උදව් ඇතිව සෙසු ප්රභූන් අබිබවා නැගී සිටියා. එතැන් පටන් ඔහු භූතානයේ මකර රාජ වංශය ඇරඹුවා.
භූතානය කිසි දිනෙක බි්රතාන්ය යටත්විජිතයක් වූයේ නැහැ. එහෙත් භූතානයේ රජුන් බි්රතාන්ය අධිරාජ්යය සමග සහයෝගිතා ගිවිසුමක් අත්සන් කළා. ඒ අනුව ඉන්දියාවේ මහරාජාවරුන්ට බි්රතාන්ය පාලනය යටතේ දී තිබූ නිදහසට සමාන ස්වයංපාලන අයිතියක් භූතානයට ද ලැබුණා. එහෙත් විදේශ සබඳතා හා ජාතික ආරක්ෂාව බි්රතාන්ය අධීක්ෂණය යටතේ පැවතුණා. මේ තත්ත්වය අවසන් වූයේ 1949දීයි.
1907 සිට මේ දක්වා භූතානයේ රජවරුන් පස්දෙනකු රජකම් කොට තිබෙනවා. ඒ අතරින් 1972 සිට 2006 දක්වා රජ කළ ජිග්මේ සිංයේ වංචුක් (Jigme Singye Wangchuck) රජු එරට සෙමින් හා සීරුවෙන් නවීකරණය කිරීම ඇරඹුවා. ලොව ප්රකට වූ දළ ජාතික සන්තුෂ්ටිය (Gross National Happiness) පිළිබඳ සංකල්පයේ නිර්මාතෘවරයා වූ ඔහු එරටට නව ආණ්ඩුක්රම ව්යවස්ථාවක් කෙටුම්පත් කළා.
එහෙත් එය සම්මත කරගත්තේ ඔහුගේ පුත් ජිග්මේ කේසර් නම්යල් වංචුක් (Jigme Khesar Namgyel Wangchuck) 2006 දෙසැම්බරයේ කිරුළ භාර ගත් පසුවයි. මේ දක්වාත් රජ කරන මේ පස්වන භූතාන රජු, සිය රටට ප්රජාතන්ත්රවාදය හඳුන්වා දුන්නා.
ඒ අනුව අසීමිත බලතල සහිත රජකු වෙනුවට දැන් භූතානයේ ඇත්තේ ව්යවස්ථානුකූල රාජ්ය පාලනයක් (Constitutional Monarchy). මහජන ඡන්දයෙන් තේරී පත් වන පාර්ලිමේන්තුවක් ආණ්ඩු කරනවා. රටේ රාජ්ය නායකයා ලෙස සීමිත හා නිශ්චිත බලයක් රජුට තිබෙනවා. මෙය බි්රතාන්යයේ හා තායිලන්තයේ රජුන්ට සම කළ හැකියි.
සියවස් ගණනක් පැවති වැඩසම් සම්ප්රදායකින් නූතන ජනසම්මතවාදී රාජ්ය පාලනයකට එක් පරම්පරාවක් තුළ පිවිසෙන්නට භූතානයට හැකිව තිබෙනවා. හොඳ අධ්යාපනයක් ලැබූ, රට ලෝකය ගැන අවබෝධයක් ඇති රජ පෙළපතක් සිටීම ඔවුන්ගේ භාග්යය වුණා.
එහෙත් ඔවුන්ගේ අසල්වැසි නේපාලයේ තත්ත්වය ඊට හාත්පසින්ම වෙනස්.
නේපාලය රාජධානියක් ලෙස පිහිටුවනු ලැබුවේ 1788දී. වෙනම පාලනය වූ ප්රාදේශීය රාජධානි කිහිපයක් එක්සත් කළ ප්රථම රජු වූයේ ප්රිත්වි නාරයන් ෂා (Prithvi Narayan Shah). එතැන් පටන් 2008 දක්වා වසර 220ක කාලයක් පුරා ෂා පෙළපතේ රජුන් 14 දෙනකු නේපාලය පාලනය කළා. මෙයින් යම් වකවානුවකදී බි්රතාන්ය අධිරාජ්යයේ ආරක්ෂාව ලබා ගත්ත ද නේපාලය ද කිසි දිනෙක යටත් විජිතයක් වූයේ නැහැ.
බොහෝ කාලයක් පුරා අසීමිත බලැති වැඩවසම් රාජ පාලනයක් තිබූ නේපාලයේ ජන උද්ඝෝෂණවලට ප්රතිචාරයක් ලෙස 1990දී ව්යවස්ථාවක් හඳුන්වා දෙනු ලැබුවා. මේ අනුව ඡන්දයෙන් තෝරා පත් කර ගන්නා පාර්ලිමේන්තුවකට ආණ්ඩුකරණය භාර වූ අතර රජු ව්යවස්ථානුකූලව රජකු බවට පත්වුණා.
1996දී මාවෝවාදී නේපාල කොමියුනිස්ට් පක්ෂය, එරට රාජ පෙළපත මුළුමනින්ම ප්රතික්ෂේප කරමින් රට ජනරජයක් බවට පත් කිරීම සඳහා සන්නද්ධ අරගලයක් ඇරඹුවා. 1996-2006 දශකය තුළ ඇවිලී ගිය නේපාල සිවිල් යුද්ධයෙන් 12,000කට වැඩි සංඛ්යාවක් මිය ගොස් රට අරාජික තත්ත්වයට මුහුණ දුන්නා.
තත්ත්වය බැරෑරුම් වූ විට රටේ ව්යවස්ථාව අත්හිට වූ ඥානේන්ද්ර රජු, 2005 පෙබරවාරි 1 වනදා සිට ආඥාදායක ඍජු පාලනයක් ඇරඹුවා.
ප්රජාතන්ත්රවාදයේ අඩුපාඩු ඇතත් නැවතත් වැඩවසම් රාජ්ය පාලනයකට නතු වීමට නොකැමැති වූ ලක්ෂ සංඛ්යාත නේපාල ජාතිකයෝ රජුට එරෙහිව දිගින් දිගටම වීදි උද්ඝෝෂණ කළා. දැඩි මර්දනයක් හරහාත් තත්ත්වය සමනය කර ගන්නට බැරි වූ විට රජු පියවරක් ආපස්සට ගත්තා.
2006 අපේ්රල් මස අසීමිත බලතල අත්හැරි රජු නැවත එරට පාර්ලිමේන්තුවට ආණ්ඩුකරණයට ඉඩ දුන්නා. 2006 නොවැම්බර් 21දා සිවිල් යුද්ධය හමාර වූයේ මාවෝවාදීන් හා නව රජය අතර සාම ගිවිසුමක් අත්සන් කිරීමෙන්.
2007 ජනවාරියේ එරට පාර්ලිමේන්තුව නීත්යනුකූල ලෙස රජුගේ බලතල සියල්ල අත්හිට වූවා. අන්තිමේදී 2008 මැයි 28 වැනිදා රාජ පාලනය මුළුමනින් තුරන් කොට, නේපාලය ජනරජයක් බවට ව්යවස්ථානුකූලව පත් වුණා.
මෙසේ මා සම්පිණ්ඩනය කළේ සංකීර්ණ ක්රියාවලියක්. එය තවමත් පරිපූර්ණ වී නැහැ. එහෙත් අසීමිත බලැති වැඩවසම් රජකු හා රජ පෙළපතක් නූතන රාජ්යයකට අවශ්ය නැති බව නම් නේපාල වැසියන් අති බහුතරයකගේ පිළිගැනීමයි.
මේ දකුණු ආසියාතික දෙරටේම ජාතික මට්ටමේ රාජ පාලනයක් පැවතියේ සාපේක්ෂව කෙටි කාලයක් බවත්, එනිසා එරටවල රාජ ඇබ්බැහිය එතරම් කිඳා බැස නොතිබූ බවත් කියා යමකුට තර්ක කළ හැකියි. එහෙත් අපටත් වඩා දිගු හා ප්රෞඨ රාජ වංශයන් පැවති ඊජිප්තුව, ඉරානය (පර්සියාව) හා භාරතය වැනි රටවල අපේ මෙන් රාජ උන්මාදයක් දක්නට නැහැ. මේ ඇයි?
ඊජිප්තුවේ 1 වන ෆාරුක් රජු (1920-1965) වරක් කීවේ ‘අන්තිමේදී ලෝකයේ ඉතිරි වනු ඇත්තේ බි්රතාන්ය රජුත්, කාඞ් කුට්ටමේ රජුන් හතර දෙනාත් පමණයි.’ සමහර විට මෙය යම් දිනෙක සැබෑ වේවි. එහෙත් අසීමිත බලතල සතු වැඩවසම් රජවරුන්ට නම් ශිෂ්ට ලෝකයේ තව දුරටත් ඉඩක් නැති බව නම් පැහැදිලියි.
මේ රාජ උන්මාදය වත්මන් සමාජයට උචිත වූවක් නොවෙයිග ඉතිහාසඥ ආචාර්ය නිර්මාල් රන්ජිත් දේවසිරි මෙයට අදාලව 2015 මැදදී මෙසේ කීවා:
“රජෙක් සදහා වන ෆැන්ටසිමය ආකර්ශනය මිනිස් විෂයේ සැකැස්ම සමග සම්බන්ධිත වූවකි. මෙම ෆැන්ටසිය නවීන ප්රජාතන්ත්රවාදී දේශපාලන පරිකල්පනය සමග ප්රතිවිරෝධී වේ. කෙසේ වෙතත් දේශපාලන වශෙයන් ප්රජාතන්ත්රීකරණය මුහුකුරා ගිය සමාජවල මේ ගැටලුවට ප්රායෝගික විසදුමක් සොයාගෙන ඇත. ඒ රජෙක් හෝ රැජනක් සංකේතාත්මක වශයෙන් දේශපාලන ධූරාවලියේ ඉහලින් තබා ගැනීමෙනි. මේ මගින් පොදුජන දේශපාලන ෆැන්ටසිය සහ ප්රජාතන්ත්රීය ආණ්ඩුකරණය අතර ඇති විය හැකි ආතතිය සමනය කර ගෙන ඇත.
“අරාබි ලොකය මේ ගැටලුව විසදා නොගැනීම පිළිබද වර්තමානයේ හොදම උදාහරණයයි. ජර්මනියේ හිට්ලර් පිළීබද උදාහරණයද එවැන්නකි. ලංකාවේ මහින්දවාදයද මේ ගැටලුව තුළ හිරවී ඇත. එය විසින් රජෙක් පිළිබද පොදුජන ෆැන්ටසිය හා දේශප්රෙමය පිළිබද ව්යාජ දෘෂ්ටිවාදී පිරිවැස්ම උපයෝගී කර ගෙන ප්රජාතන්ත්රවාදී ආණ්ඩුකරණය අඩස්සිගත කරනු ලැබ ඇත. මේ ප්රවණතාවය පරාජය කිරීම වර්තමානයේ ලංකාවේ ප්රමුඛ දේශපාලන අවශ්යතාවයයි.”


පාඨකය මන් නුවර කොලඹ ඒසී බස් එක්ක ගෙදර එන ගමන් ඒ කියන්නේ නුවරට එන ගමන් මන් ඉදගෙන හිටිය සීට් එකේ අනික් පැත්තේ හිටියේ කෙල්ලක් කෙල්ලක් කීවට කෙල්ලක්ම නෙවේ දෙව්දුවක් වගේ ඒ ඇස් දෙක ඒ තොල් දෙක... .දන්නවද ඒ කෙල්ල එක පාරටම..හෝව් හෝව් පාඨකය මේ කියන්න යන්නේ වැරදි කථාවක් කරන්න දෙයක් නෑ මන් ලියන්න පටන් ගත්තේ GreenSpine කියන කථාවනේ එහෙනම් ඒක් කියවමු.ඔන්න ඔය කියන්න පටන් ගත්ත විදියට මන් කොහොම හරි ගෙදර ආවා. ගෙදර ආවේ 18 උදේ පාන්දර පිටත් වෙන ගමනකට අවැසි කලමනා ටික ලෑස්ති කරගන්න.මේක දවස් පහක ගමනක්.
ඔය කියන හරිත කොදු නාරටියේ වැඩේට මට ආරාධනාව ලැබුනේ සුදාර අයියාගෙන් GreenSpine කියන්නේ අවුරුදු ගානක් තිස්සේ පිඹුරුපත් සකස් කර කර හිටපු ගමනක්.ගිය අවුරුද්දේ අප්රේල් වලත් සූදානම් වෙච්ච ගමන් නොයකුත් හේතූන් නිසා මේ අවුරුද්දට කල් පැනපු නිසා මට මේ පාර අවස්ථාවක් ලැබුනා මේ ගමනටැකතු වෙන්න.මහේෂ් කේ. සහ චමිල් අයියාත් රාජ් අයියාත් මේ ගැන කථා කලත් මේ ගැන සැකවින් විස්තර දැන ගන්න ලැබුනේ සුදාර අයියා ගමනට යන කණ්ඩායමට එකතු කර ගත්තාට පසෙයි.මෙකී කණ්ඩායමට තවත් කිහිප දෙනෙක් සහභාගි වීමට සිටියත් නොයෙකුත් හෙතුන් මත අවසානයේ පස් දෙනෙකුගෙන් යුත් කණ්ඩායමක් GreenSpine ගමනට ලක ලෑස්ති වුනා.
පාඨකට දැන් ඔබට ලොකුම ගැටලුව මොකක්ද මේ GreenSpine නැත්නම් හරිත කොදු ඇටපෙල කියල.සරලවම කීවෙත් අවුරුදු ගානක් සකස් කරපු පිඹුරුපත්වල අඩුවීම වැඩිවීම් මැද්දේ අවසාන GreenSpine මෙහෙයුම උනේ දවස් පහකින් කිලෝමීටර් 81-100 අතර (අප සිතියම් හා Google මැප් ආධාරයෙන් කල ගණනය කිරීම අනුව.සැබෑ කදු වැටි වලදී මෙය මීට වඩා වැඩිවිය හැක.) දුරක් කැලය මැදින් මහනුවර දිස්ත්රික්කයේ මාතලේ නාවුල සිට රංටැබේ ජලාශය දක්වා දවස් පහකීන් ගමන් කිරීම.මේ සිතියම් ගත් කිරීම අනුව
01.රතනගල
02.බට අඩු කපොල්ල
03.කිරිමැටියා කන්ද
04.මාවුස්සාහිරීය
05.පිටවල පතන
06.හෙටන්වෙල
07.රත්මෙටිය
08.කිරිගල්පොත්ත
09.ගොම්බානිය
10.නකල්ස් කදු මුදුන් පහ
11.අලියාවැටුන ඇල්ල
12.කොබෝනීල ගල
13.දෝතොලු ගල
ප්රදාන භූ සටහන් ලෙස අප සිතියම් ගත කල මාර්ගයේ ප්රදාන ස්ථාන හදුන්වා දිය හැකියි.අන්න ඕක තමා කථාව කෙටියෙන්ම කීවොත් GreenSpine කියන්නේ දැන් තේරෙනවා ඇතිනේ කොච්චර අමාරු අභියෝගයක්ද කියලා.අපේ අරමුන වුනේ දවසකට කිලෝ මීටර් 20ක ප්රමාණයක් ආවරණය කර ගනීම ලොකුම අභියෝග කිහිපයක් තිබුනා.
01.අප එක් කෙනෙකුගේ බැක් පැක් එක්ක බර කිලෝ 20-30 අතර තිබුනා (ආසන්න වශයෙන්) ඒ බරත් එක්ක අපගේ ගමන් වේගය තීරණය වුනා.
02.දවසින් දවස අපගේ තෙහෙට්ටුව වැඩිවීම.
03.අප සිතනවාට වඩා පරිසර පද්ධති වල ඇති විවිධත්වය.සිතියම් හෝ Google මැප් වලට වඩා සැබෑ පරිසර පද්ධති වල විවිධත්වය.
04.කාලගුණ වෙනස් වීම් අධික හිරු එළිය හා වැසි ත්ත්වයන්.
05.ශාරීරක අපහසුතා හා හදිසි අනතුරු හා ආබාද / සත්තුන් ගෙන් සිදුවිය හැකි අනතුරු.
ඔන්න ඔය විදියට තමා සරලවම කියනවා නම් හරිත කොදු ඇට පෙල නොහොත් GreenSpine කථාවේ සාරාංශය.දැන් තේරෙනවා නේ පාඨකය මේ සදහා කණ්ඩායම් සාමාජිකයකු තෝරා ගනිද්දි තියන බැරෑරුම් කම. ඔය හයිකින් කියන කතාවේ කැහිල්ල හොදටම අමාරුව වැඩි වෙච්ච ගමනක් තමා මේ ලැස්තිය.දැන් කණ්ඩායම ගැන කියන්නම්
අංක එක-සුදාර අයියා තමා මේ පිඹුරුපත් මූලික සියලු සැල්සුම් සකස් කරලා අපිට කතා කලේ මේ මනුස්සයාගේ අවුරුදු නිවාඩුව වියට්නාම් වල ඉදලා ලංකාවට ගොඩ බැහැලා ගමන යන්නයි ලැස්තිය.
අංක දෙක- මහේෂ් කේ. ඒ කියන්නේ මගේ නමේ අනික් කොපිය මහේෂ් අයියා මිනිහා හිතන් ඉන්නේ හෙනම සොෆ්ට්වෙයා ඉන්ජිනියර් කියලා ඒකනේ බොසාටත් කොක්ක දාන්නේ.සුදාර අයියා මෙහෙට එනකම් මිනිහා තමා එහෙට මෙහෙට දුවලා මේ ගමනට අවැසි කලමනා ලක ලැස්ති කලේ.ගමන ඉවර වෙනකොට මිනිහට භූමිතෙල් මෑන් කියන්න පුලුවන් නැත්නම් සීරියල් මෑන් කියන්නත් පුලුවන්
අංක තුන-අපේ කණ්ඩායමේ ඩොකා මේ මෙහෙයුමේ වැදගත්ම මනුස්සයා මනුස්සයත් සිංගප්පූරුවේ ඉදන් මෙහෙට ගොඩ බැස්ස ගමන්ම තමා ගමනට සෙට් වෙන්නේ.ඉන්දියාවට පුදුම ලැදි කමක් තියෙන්නේ මනුස්සයෙක්.මිනිහා මේ ගමන් ඉවර වෙනකම් ඉන්නවාද ඒක අපි බලමු ඉස්සරහට.
අංක හතර-හරි නිවිච්ච මනුස්සයෙක් කැලේ ඉන්නකොට විතරක් අපේ සිංහල වෙදා නොහොත් භාක්ෂර ලවණය.මෝක්ෂර ඉන්ජිනේරුවා.නැවිගේශන් කරලා ඇටන්වලයි වල්පොල මුල්ලයි නිසා මිනිහා තව පොඩ්ඩෙන් ක් ස නිකව පත්තු කරගන්නවා.
අංක පහ-ඔව් දැන් ඉතුරුවෙලා ඉන්නේ මන් නේ මන් තමා
ඔන්න ඔය කියන පස් දෙනා තමා කණ්ඩයම.මෙතන ඉන්නේ මේ ගමන් ගිය පිරිස විතරයි.මෙකත් එක්ක එක දිගට හිටපු කිහිප දෙනකුත් ඉන්නවා.ඔන්න ඔය කියන පස් දෙන.මේ කියන ගමන යන්න ලැස්තියි.18 පාන්දර ගමන් පීටත් වෙනවා පාඨකය අපි තව ඉස්සරහාට කියවමු.ඊලඟ කොටසින් හමුවෙන්නම් ජය ශ්රී!
ඔන්න දැන් පැතුම් අයියා මේ නමින් වැදගත් වැඩක් පටන් අරන් තියනවා බලාගෙනම යන්න ඒකත් Green Spine, Reforestation Project


විදේශගත ශ්රී ලාංකිකයන්ගේ ඡන්ද අයිතිය පිළිබඳ කතා බහ නැවත වතාවක් ආරම්භ වී ඇති බව පෙනේ. දිගු කලක සිට විදේශගත ශ්රී ලාංකිකයන්ට ඡන්ද අයිතිය ලැබිය යුතු බවට විවිධ ඉල්ලීම්, යෝජනා ඉදිරිපත් වූ අතර ප්රායෝගික ගැටලූ මෙන්ම විශ්වාසනීයත්වය පිළිබඳ ප්රශ්න හේතුවෙන් මෙම යෝජනාව ක්රියාවට නැංවූයේ නැත.
ජනාධිපතිවරණයක් වැනි තීරණාත්මක මැතිවරණයකදී විදේශගත ශ්රී ලාංකිකයන්ගේ ඡන්ද අයිතිය සුවිශේෂ වන බව පැහැදිලිය. එයට හේතුව නම් ජනාධිපතිවරණයක ජයග්රාහි අපේක්ෂකයා ලබාගත යුතු 50.1 % ක ප්රතිශතය මේ තුලින් තීරණය වීමට ඉඩ ඇති බැවිනි.
ජනාධිපතිවරණ ඉතිහාසයේ ප්රථම ජනාධිපතිවරණය පැවැත්වූයේ 1982 දී ය. එම ජනාධිපතිවරණයේ දී එවකට ජනාධිපති ජේ.ආර්. ජයවර්ධන මහතා ලක්ෂ 10 ට එහා වැඩි ඡන්ද සංඛ්යාවක් ලබා ගත් අතර ඉන් අනතුරුව එවැනි විශාල ඡන්ද සංඛ්යාවක් ලබාගත් අවස්ථා 2 ක් තිබුණි.
එනම් 1994 පැවැත් වූ ජනාධිපති චන්ද්රිකා කුමාරතුංග මහත්මිය ජයග්රහණය කළ මැතිවරණය හා 2010 මහින්ද රාජපක්ෂ මහතා ජයග්රහණය කළ ජනාධිපතිවරණය ගත් කළ විශාල ඡන්ද ප්රතිශතයක වෙනසක් තිබුණි. මේ අනුව බලන විට සෙසු ජනාධිපතිවරණ කිහිපයේ ම ජයග්රාහී අපේක්ෂකයා සිය බලය තහවුරු කර ගන්නේ ඉතා සුළු ප්රතිශතයකිනි.
1988 ජනාධිපතිවරණය රණසිංහ ප්රේමදාස මහතා ලබාගනු ලැබූයේ 50.4% කි. 2005 මහින්ද රාජපක්ෂ මහතා ජයගනු ලැබූවේ 50.3% කිනි. සෙසු ජනාධිපතිවරණවල 50% සිට 54% දක්වා ප්රමාණයන්ගෙන් තහවුරු විය.
මේ අනුව ජනාධිපතිවරණයක තීරණාත්මක කාර්යභාරයක් ඉටු කිරිමට විදේශගත ඡන්ද දායකයන්ට අවස්ථාව ලැබේ. විශේෂයෙන්ම මැද පෙරදිග රටවල පමණක් ලක්ෂ 15 කට අධික ඡන්ද දායකයන් ප්රමාණයක් සේවය කරන බව පැහැදිලිය.
යුරෝපය ඇතුළු බටහිර රටවල තවත් ලක්ෂ 10 කට අධික ඡන්ද දායකයන් ප්රමාණයක් සිටින අතර ඕස්ට්රේලියාව වැනි රටවල ද සැලකිය යුතු ප්රතිශතයක් ශ්රී ලාංකිකයන් සිටියි. මොවුන්ගේ ඡන්ද ප්රකාශ කිරිම සිදු වුවහොත් ජනාධිපතිවරණයක තීරණාත්මක බලපෑම විදේශගත ශ්රී ලාංකිකයන්ට එල්ල කළ හැකි බව පෙනේ.
මෙහිදි වැදගත් වන්නේ ඡන්ද පැවැත්විම හා ඒවා විශ්වාසනීයත්වයකින් හා ආරක්ෂා සහිතව සිදු වීමයි. බොහෝ රටවල් තම රටේ පුරවැසියන් වෙනුවෙන් විදේශ රටවල තානාපති කාර්යාල හරහා ඡන්දය ප්රකාශ කරවීමට ඉඩ කඩ ලබා දෙන අතර ඒවායේ විශ්වාසනීයත්වය ආරක්ෂා කිරිම ද සිදු වේ. බාහිර බලපෑම් හෝ ඡන්ද දූෂණ සිදු නොවීමට වග බලා ගැනීම තානාපති නිලධාරින් විසින් සිදු කෙරේ. මේ නිසා එම ඡන්ද පිළිබඳව සැකයක් හෝ අවිශ්වාසයක් මතු නොවීම ප්රධාන කරුණකි.
බොහෝ විදේශගත ශ්රී ලාංකිකයින් තම මව්බිමේ පාලනය සඳහා තමන්ගේ කැමැත්ත ප්රකාශ කිරිමට උනන්දුවක් දක්වති. වසර ගණනාවක සිටම ඔවුන්ගේ ප්රධාන ඉල්ලීමක් ද වන්නේ එම ඡන්ද අයිතිය ඔවුනට ලබා දෙන ලෙස යි. එහෙත් ඒ සඳහා විධිමත් ක්රමවේදයක් සකස් කර ගැනීමට කිසිදු ආණ්ඩුවකට අවස්ථාව නොලැබුණි. එහෙත් පසුගිය සතියේ මැතිවරණ කොමිසමේ සභාපතිවරයාගේ ප්රකාශයක් අනුව එවැනි තීරණයකට පිය මනින බව වාර්තා වී තිබේ.
මෙය ඉතා සුබදායක තත්ත්වයකි. අපගේ ආණ්ඩුක්රම ව්යවස්ථාවට අනුව ඡන්ද අයිතිය මූලික අයිතිවාසිකමකි. තමන් කැමති පාලකයා හා පලනය තෝරා පත් කර ගැනීමට සම්බන්ධ වීමට ඕනෑම පුරවැසියෙකුට අයිතිය තිබිය යුතුය. ඔවුන්ගේ දේශපාලන ආකල්ප අනුව රටට සුදුසු පාලකයා හා ආණ්ඩුව තීරණය කිරිමට පුරවැසියන් ලෙස ඔවුන්ට ද අවකාශය තිබිය යුතුය.
කෙසේ වෙතත් විදේශගත ශ්රී ලාංකිකයින් සඳහා ඡන්ද අයිතිය ලබා දීමේදී එම යෝජනාව ක්රියාත්මක කිරිමට විධිමත් ක්රමවේදයක් හා විශ්වාසනීය වැඩපිළිවෙලක් අවශ්යය. තානාපති කාර්යාල හරහා මෙම ඡන්ද ව්යාපාරය සිදු කරන නිසා සියල්ල විනිවිඳ භාවයකින් සිදු කිරිම අවශ්යය.
ලියාපදිංචිවීමේ සිට ඡන්දය දක්වා ක්රියාපටිපාටිය ද විවෘත විය යුතුය. මන්ද විදේශගත ශ්රී ලාංකිකයින් යනු අපේම පුරවැසියන් ය.
විදේශගත ශ්රී ලාංකිකයන්ගේ ඡන්ද අයිතිය පිළිබඳ කතා බහ නැවත වතාවක් ආරම්භ වී ඇති බව පෙනේ. දිගු කලක සිට විදේශගත ශ්රී ලාංකිකයන්ට ඡන්ද අයිතිය ලැබිය යුතු බවට විවිධ ඉල්ලීම්, යෝජනා ඉදිරිපත් වූ අතර ප්රායෝගික ගැටලූ මෙන්ම විශ්වාසනීයත්වය පිළිබඳ ප්රශ්න හේතුවෙන් මෙම යෝජනාව ක්රියාවට නැංවූයේ නැත.


චමත්කා ලක්මිණී කියන්නේ රංගන ශිල්පිනියක් මෙන්ම නිරූපන ශිල්පිනියක් ලෙසින්ද හඳුනා ගන්න හැකි සුරූපිනියක් වෙනවා .
සිනමා නිළියක් ලෙසින් තමයි ඇයව වැඩිපුර දැක ගන්න ලැබෙන්නේ .
ඇය මුලින්ම සිනමා රංගනයට පිවිසෙන්නේ සරුංගල්” චිත්රපටයේ ප්රධාන භූමිකාව රංග දක්වමින් . ඇය එම චරිතය වෙනුවෙන් ජනාධිපති කුසලතා සිනමා සම්මානයක් පවා දිනා ගනු ලැබුවා.
ඉන් පසු සමාජයේ ආන්දෝලනාත්මක කතා බහට ලක් වෙන චරිතයක් නිරූපනය කරමින් සුදේශ් වසන්ත පීරිස් අධ්යක්ෂණය කළ “හුස්ම” චිත්රපටයේ ප්රධාන චරිතය සඳහා ඇය රංගනයෙන් දායක වුණා .
රංගන ශිල්පිනියක් ලෙස කලාවට සම්බන්ධව කටයුතු කරන ඇය මේ වන විට පුංචි පුතෙකුගේ මවක්ද වෙනවා .
අද දිනයේ උපන් දිනය සමරන ඇයට සුබ උපන් දිනයක් වේවා කියා අපිත් සුබ පැතුම් එක් කරමු .


In this week’s Ravaya column (in Sinhala), I discuss the Right Livelihood Award (RLA), sometimes called the ‘alternative Nobel Prize’.
Set up in 1980, RLA “honours and supports those offering practical and exemplary answers to the most urgent challenges facing us today”.
There have been three Lankan winners in RLA’s history, which I feature in this column: human rights activist Basil Fernando (2014); judge and legal scholar Christopher Weeramantry (2007); and Participatory Institute for Development Alternatives, PIDA (1982).
හැම වසරකම ඔක්තෝබර් මුලදී ප්රකාශයට පත් කැරෙන නොබෙල් ත්යාග පිරිනමන්නේ දෙසැම්බර් 10 වනදා. සාම ත්යාගය නෝර්වේ අගනුවර ඔස්ලෝහිදීත්, සෙසු ත්යාග ස්වීඩන් අගනුවර ස්ටොකොම්හිදීත්.
එයට දින කිහිපයකට පෙර ස්ටොකොම් නුවර වාර්ෂිකව තවත් වැදගත් ජාත්යන්තර සම්මාන පිරිනැමීමක් සිදු වනවා. ස්වීඩන් ජාතික පාර්ලිමේන්තු මන්දිරයේ උත්සවාකාරයෙන් පැවැත්වෙන මෙය නොබෙල් ත්යාග තරමට ලොව ප්රකට නැතත් එය අපට වැදගත් වන හේතුවක් තිබෙනවා.
එනම් සියවසකට වැඩි කාලයක් තිස්සේ කිසිදු නොබෙල් ත්යාගයක් ලාංකිකයකුට මේ දක්වා හිමි වී නැතත් විකල්ප නොබෙල් ත්යාගය නමින් ද ඇතැම් විට හැඳින්වෙන මෙම සම්මානය පසුගිය දශක තුන තුළ තෙවරක් ලාංකිකයන්ට පිරිනැමී තිබීමයි.
මේ ත්යාගයේ නම Right Livelihood Award (RLA). සිංහලෙන් යහජීවිකා ත්යාගය යැයි කිව හැකියි. මෙවර මේ ත්යාගය දිනා ගත් පුද්ගලයන් අතර ලාංකික නීතිඥ හා මානව හිමිකම් ක්රියාකාරික බැසිල් ප්රනාන්දු ද සිටිනවා. ඒ නිසා මේ ත්යාගය ගැන ටිකක් විමසා බැලීම වැදගත්.
2014 යහජීවිකා ත්යාගය ලැබූ අනෙක් අය නම් පාකිස්ථානයේ මානව හිමිකම් ක්රියාකාරිනී අස්මා ජහන්ගීර්, බි්රතාන්යයේ ගවේෂණාත්මක ගාඩියන් පත්රයේ ප්රධාන කර්තෘ ඇලන් රස්බි්රජර්, දේශගුණ විපර්යාසවලට එරෙහිව ගත යුතු පියවර ගැන උද්ඝෝෂණ කරන ලේඛක හා පරිසරවේදී බිල් මැකිබන් හා අමෙරිකාවේ රහස් ඔත්තු සේවා සයිබර් අවකාශයේ අනවසර අන්වේශනය (surveillance) ගැන ලොවට හෙළිදරවු කළ එඞ්වඞ් ස්නෝඞ්න් නම් පරිගණක තාක්ෂණවේදියායි.
යහජීවිකා ත්යාගය ඇරඹුණේ 1980දී. එහි අරමුණ ලෝකයේ හදිසි අභියෝග හා අවශ්යතාවලට ප්රායෝගිකවූත්, ආදර්ශමත් වුත් විසඳුම් සොයමින් පොදු උන්නතිය ප්රවර්ධනය කරන පුද්ගලයන් හඳුනා ගෙන ඔවුන් දිරිමත් කිරීමයි.
එය අරඹනු ලැබුවේ ජේකබ් ෆොන් උක්ස්කුල් (Jakob von Uexkull) නමැති ස්වීඩනයේ උපත ලද ජර්මන් සම්භවය ඇති දානපතියා විසින්. ස්වීඩනයේම ඊට කලකට පෙර උපන් ඇල්ෆ්රඞ් නොබෙල් ඇති කළ නොබෙල් ත්යාග වැඩිපුර හිමි වන්නේ දියුණු රටවල වැසියන්ට බව තේරුම් ගත් උක්ස්කුල්, එය වෙනස් කළ යුතු බව විශ්වාස කළා.
ඔහු මුලින්ම නොබෙල් පදනමට යෝජනා කළා නව නොබෙල් ත්යාග දෙකක් අරඹන ලෙස. එ් පාරිසරික විද්යාවන්ට හා දුගී බව පිටු දැකීමට ක්රියා කරන අයට ප්රණාමය දැක්වීමට. ඒ සඳහා අවශ්ය අරමුදල් සපයන්නට ඔහු සූදානම්ව සිටියා. එහෙත් නොබෙල් පදනම එය ප්රතික්ෂෙප කළා.
එයින් නොසැලූණු උක්ස්කුල් තම පවුලේ උරුමයක් වූ වටිනා මුද්දර එකතුව ඩොලර් මිලියන් එකකට විකුණා යහජීවිකා ත්යාග සම්ප්රදාය ඇරඹුවා. පසුව එයට වෙනත් දානපතියන්ගේ අනුග්රහය ද ලැබුණා.
‘‘විකල්ප නොබෙල් ත්යාගය’’ යන්න මාධ්ය විසින් යහජීවිකා ත්යාග හඳුන්වන්නට යොදා ගන්නා පාඨයක් මිස නිල හැඳින්වීමක් නොවෙයි. නොබෙල් ත්යාග සමග කිසිදු සම්බන්ධයක් නැති යහජීවිකා ත්යාග, ඇතැම් විට නොබෙල් ත්යාග ක්රමය පිළිබඳ ප්රසිද්ධ විවේචනයක් ලෙස සමහරුන් විග්රහ කරනවා.
මේ ත්යාග ක්රමයේ නිර්මාතෘවරුන් යහජීවිකාව අරුත් දක්වන්නේ ආගමික නොවන, එහෙත් සාරධර්මීය ආකාරයකට: ‘‘යහජීවනය කියන්නේ පෞරාණික සංකල්පයක්. හැම අයකුම අවංක ලෙසින් තම දිවි පෙවෙත සකස් කර යුතු බවත්, සෙසු මානවයන්ට හා සොබා දහමට ගරු කරමින් එහි නිරත විය යුතු බවත් බොහෝ සංස්කෘතීන්ගේ පිළිගැනෙනවා. අප කරන්නේ මේ චින්තනය නූතන ලෝකයට අදාල කර ගත් දිරිය මිනිසුන් හා ගැහැණුන් හඳුනා ගෙන ඔවුන් ප්රණාමයට ලක් කිරීමයි. ඔවුන් තම රටවල හා සමාජයන්ගේ නියත සම්මානයට සුදුසු වූවත් බොහෝ විට බලගතු ප්රවාහයන්ට ඔවුන් එරෙහිව අරගල කරන නිසා එබඳු අගැයීමකට පාත්රා වන්නේ නැති තරම්. අප එබඳු ආදර්ශමත් හා පරමාදර්ශීය චරිත සොයා යමින් ඔවුන්ට නිසි දිරි ගැන්වීම හා පිළිගැනීම ලබා දෙනවා.’’
ලෝක සාමය, භෞතික විද්යාව, රසායන විද්යාව, වෛද්ය විද්යාව, සාහිත්යය හා ආර්ථික විද්යාව ලෙස වර්ගීකරණය කොට ත්යාග දෙන නොබෙල් සම්ප්රදායට වඩා මේ යහජීවිකා ත්යාගවල ප්රවේශය හා දැක්ම වෙනස්. ඔවුන්ට පුළුල් වූත්, වඩාත් ගෝලීය වූත් දැක්මක් තිබෙනවා.
යහජීවිකා ත්යාගයේ විෂයානුගත හෝ වෙනත් ආකාරයක වර්ගීකරණයක් නැහැ. එහෙත් හැම වසරකම එම ත්යාගයන් සිවු දෙනෙකුට හෝ පස් දෙනෙකුට පිරිනමනවා. සමහර විට ත්යාගලාභීන් අතර ආයතනය හා සංවිධාන ද වනවා.
යහජීවිකා ත්යාග වර්ගීකරණය නොකිරීමට හේතුව: “ලෝකයේ ප්රශ්න හා අභියෝග විසඳීමට තැත් කරන විට විෂය ලෙසින් බෙදා වෙන් කරන්නට බැහැ. උදාහරණයකට පාරිසරික ප්රශ්න විසඳන්නට උත්සාහ කරන්නේ ඒ හරහා සෞඛ්ය, මානව හිමිකම් හා සමාජ සාධාරණත්වය පිළිබඳ සංවාදයන්ට යොමුවනවා සමස්තයක් ලෙස මානව ප්රශ්න සළකා බලා පොදු උන්නතියට වැඩ කරන අයට පිළිගැනීමක් ලබාදීම අපේ අරමුණයි.” මේ ත්යාගයේ නිල වෙබ් අඩවිය එසේ කියනවා.
නොබෙල් ත්යාගය තරම්ම මුදලින් විශාල නොවුවත්, යහජීවිකා ත්යාගලාභීන්ට යම් මුදලක් හිමි වනවා. 1980දී ඩොලර් 50,000න් ඇරැඹුණු ත්යාග මුදල 2014 වන විට ස්වීඩන් ක්රෝනර් මිලියන් 2 ක් වූවා. (ඩොලර් 265,600ක් පමණ). මේ ත්යාග මුදල වසරේ ත්යාගලාභීන් අතර සම සේ බෙදී යනවා.
යහජීවිකා ත්යාගය පිරිනැමීම ඇරැඹුණු 1980 සිට 2014 වන තුරු රටවල් 65ක ත්යාගලාභීන් 158 දෙනකු එමඟින් සම්මානයට පත්ව සිටිනවා. පෙර අපර දෙදිගම පොදු උන්නතියට කැප වූ විද්වතුන්, වෘත්තිකයන්, සමාජ ක්රියාකාරිකයන්, මාධ්යවේදීන් මෙන්ම ජන සංවිධාන ද මේ අතර සිටිනවා.
2014 ත්යාගලාභීන් වූයේ ලොව නන්දෙසින් ලැබුණු නාම යෝජනා හරහා අපක්ෂපාත තේරීම් මඩුල්ලක් මගින් තෝරා ගත් පස් දෙනෙක්.
‘මානව හිමිකම් ක්රියාත්මක වීම පිළිබඳව ආසියානු කලාපයේ රටවල යථාර්ථය කලක් තිස්සේ ලේඛණගත කිරීම හා මානව හිමිකම් ප්රවර්ධනය කිරීම’ උදෙසා ශ්රී ලාංකික මානව හිමිකම් ක්රියාකාරික බැසිල් ප්රනාන්දුට මේ ත්යාගය පිරිනමනු ලැබුවා. එය ඔහුගේ ප්රධානත්වයෙන් ක්රියාත්මක වන හොංකොං නුවර පිහිටි ආසියානු මානව හිමිකම් කේන්ද්රයට ද (Asian Human Rights Commission, AHRC) ලැබුණු පිළිගැනීමක්.
දශක තුනක කාලයක් පුරා ඔහුගේ සුවිශේෂී භූමිකාව ලෙස ත්යාග පරිපාලකයන් හුවා දැක්වූයේ බිම් මට්ටමේ මානව හිමිකම් යථාර්ථයත්, ප්රතිපත්ති හා නීති මට්ටමේ මානව හිමිකම් ආයතන රාමුවත් බද්ධ කිරීමට ඔහු දරණ ව්යායාමයයි. මානව හිමිකම් පුහුණු පාසලක් හා වෙනත් ක්රියාකාරකම් හරහා මානව හිමිකම් පිළිබඳ නිසි දැනුම හා අවබෝධය ලැබූ නීතීඥයන් මෙන්ම සිවිල් සමාජ ක්රියාකාරිකයන් රැසක් ආසියාව පුරා බිහි කිරීමට AHRC ක්රියාකොට තිබෙනවා.
1944දී ශ්රී ලංකාවේ උපන් බැසිල් ප්රනාන්දු 1972දී ලංකා විශ්ව විද්යාලයෙන් නීති උපාධිය ලැබුවා. 1980දී නීතීඥයකු ලෙස ක්රියා කිරීම ඇරඹුවා. 1989 භීෂණ සමයේ ජීවිතාරක්ෂාව සඳහා රට හැර ගිය ඔහු හොංකොං නුවර පදිංචියට තෝරා ගත්තා. එක්සත් ජාතීන්ගේ ආයතන සඳහා හොංකොං නුවරත්, කාම්බෝජයේත් සේවය කළ ඔහු AHRC ආයතනයට බැඳෙන්නේ 1994දී.
බැසිල් ප්රනාන්දු වැනි නීති ක්රියාකාරියකුගේ අගය වඩාත් කැපී පෙනෙන්නේ නීතිය පිළිබඳ විශාරදයන් බොහෝ දෙනා තමන්ගේ පාඩුවේ සිටින වාතාවරණයක ඔහු උපන් රටේත්, සෙසු ආසියානු රටවලත් යහපාලනය උදෙසා සක්රීය වීම නිසයි.
යහජීවිකා ත්යාගය මීට පෙර දෙවතාවක් ශ්රී ලාංකිකයන්ට හිමිවී තිබෙනවා.
1982දී එය පිරිනමනු ලැබුවේ සංවර්ධන විකල්ප සඳහා ජන සහභාගීත්ව කේන්ද්රය (Participatory Institute for Development Alternatives, PIDA) නම් රාජ්ය නොවන සංවිධානයට.
1970 දශකයේ පර්යේෂණාත්මක පදනමින් බිම් මට්ටමේ සංවර්ධන සංවාදයන් හා ක්රියාකාරකම් අරඹන්නට මුල් වූ ලාංකික විද්වතුන් හා සමාජ ක්රියාකාරිකයන් පිරිසක් එක්ව PIDA පිහිට වූයේ 1980දී. එය ලක් රජය හා එක්සත් ජාතින්ගේ සංවිධානයේ ආයතන සමග සමීපව ක්රියා කළ බවත්, සමෝධානිත සංවර්ධන දැක්මක් හා පෙළ ගැස්මක් ජනතාව තුලින්ම මතු කිරීමට පුරෝගාමී ක්රමවේදයන් ප්රගුණ කළ බවත් ත්යාග හේතු පාඨය කියනවා.
PIDA ආයතනයේ ආරම්භකයන් ලෙස සඳහන් වන්නේ ආචාර්ය පොන්නා විග්නරාජා, ජී. වී. එස්. ද සිල්වා, මහාචාර්ය එස්. තිලකරත්න, මොනිකා රුවන්පතිරණ, ඩබ්ලියු. පී. වික්රමාරච්චි, විල්ෆ්රඞ් කරුණාරත්න, ඩැනියෙල් ප්රනාන්දු, එස්. ජී. පුංචිහේවා, කේ. කේ. පද්මානන්ද හා පොඩිනිලමේ යන අයයි. එහි වත්මන් සභාපති සුසිල් සිරිවර්දනයි.
PIDA වැඩිපුරම ක්රියා කරන්නේ මෙරට දුගී ජනතාව සමග බවත්, එසේ කරන විට ගම්වල හමුවන සමාජ විසමතා ගැන සංවේදී වන බවත් ඔවුන් ගැන කියැවෙන වෙබ් අඩවියක සඳහන් වනවා.
PIDA වෙනුවෙන් යහජීවිකා ත්යාගය භාර ගත්තේ මුල් යුගයේ එහි සභාපති වූ විල්ෆ්රඞ් කරුණාරත්නයි. Acceptance Speech by Wilfred Karunaratne
1982 පටන් වසර 25ක් යන තුරු මෙරටින් යහජීවිකා ත්යාගලාභියකු බිහි වූයේ නැහැ. (එයට එක් හේතුවක් විය හැක්කේ හරිහැටි නාමයෝජනාවක් ලිඛිතව ඉදිරිපත් නොකිරීම විය හැකියි. එසේ නැතිව මෙරට තව සුදුස්සන් නැති වීම නොවෙයි.)
2007දී නැවත යහජීවිකා ත්යාගයක් ලාංකිකයකුට ලැබෙන්නේ විශ්රාමික විනිසුරු ක්රිස්ටෝෆර් වීරමන්තී්රටයි. ජාත්යන්තර නීතිය ස්ථාපිත කරන්නට හා ප්රවර්ධනය කරන්නට ඔහු කළ මෙහෙවරට එම ත්යාගය පිරිනමනවා.
හේග් නුවර ලෝක අධිකරණයේ (ICJ) විනිසුරු හා උප සභාපති ලෙස කටයුතු කර ලෝක සම්මානයට පාත්ර වූ වීරමන්තී්ර 1967-1972 කාලයේ මෙරට ශ්රේෂ්ඨාධිකරණ විනිසුරුවරයෙක් ලෙසත් ඉන් පසු ඕස්ටේ්රලියාවේ මොනෑෂ් සරසවියේ නීති මහාචාර්යවරයෙකු ලෙසත් සේවය කර තිබෙනවා.
න්යෂ්ටික අවි පිටු දැකීම, වර්ණභේදවාදයට එරෙහිවීම, මානව හිමිකම් සුරැුකීම හා සාමය පිළිබඳ අධ්යාපනය ප්රවර්ධනය කිරීම වැනි පොදු උන්නතියට අදාල ක්ෂෙත්ර ගණනාවකම ඔහු ලබා දී ඇත්තේ විශිෂ්ඨ බුද්ධිමය නායකත්වයක් හා දායකත්වයක්. ඔහු විශ්රාමිකව මෙරට වාසය කරන අතර සාමය පිළිබඳ අධ්යයන හා පර්යේෂණ කරන වීරමන්ත්රී කේන්ද්රය (Weeramantry International Centre for Peace Education and Research – WICPER) 2001දී පිහිටුවා පවත්වා ගෙන යනවා.
වීරමන්ත්රීගේ නීති විශාරදත්වය හා බහුවිධ විෂය දැනුම ගැන කිසිදු ප්රශ්නයක් නැහැ. එහෙත් ඔහුගේ දේශන හා ලේඛන සමීපව නිරීක්ෂණය කරන මට ඔහුගේ දේශීය භූමිකාව ගැන ප්රශ්නයක් තිබෙනවා.
ජයන්ත ධනපාල හා ක්රිස්ටෝෆර් වීරමන්ත්රී යන අද ජීවතුන් අතර සිටින වැඩිපුරම ජාත්යන්තර ගෞරවයට පාත්ර වූ ලාංකිකයන් දෙදෙනා යයි කිව හැකියි. ජයන්ත ධනපාල එක්සත් ජාතීන්ගේ උප මහලේකම් තනතුරින් 2003දී විශ්රාම ගැනීමෙන් පසුව මෙරට යහපාලනය, ප්රජාතන්ත්රවාදය හා මානව හිමිකම් ගැන විවෘතව හා අදීනව කථා කරන ප්රමුඛ පෙළේ බුද්ධිමතකු ලෙස මතු වී සිටිනවා.
එහෙත් මානව හිමිකම් ගැන පර්යේෂණාත්මක මට්ටමින් ලෝකයේ ඉහළම දැනුම් සම්භාරයක් හිමි වීරමන්ත්රී, මෙරට පොදු උන්නතියට හා යහපාලනයට අදාළ ප්රශ්න ගැන නිහඬව සිටීම කණගාටුදායකයි. එසේ සිටීමට ඔහුට පූර්ණ අයිතියක් තිබෙනවා. නමුත් දකුණු අප්රිකාවේ වර්ණභේදවාදයට හා ලෝකයේ වෙනත් රටවල අසාධාරණයන්ට එරෙහිව ඔහු මතු කළ ගෞරවාන්විත හඬ, වීරමන්ත්රී තම රටේම සහෝදර ජනයා වෙනුවෙන් ඇති තරම් මතු නොකරන්නේ ඇයි?


ඇදුම, හෘදයට හානිකර විය හැකි වන සිරුරේ බර වැඩිවීම හා රුධිරවාහිනී ගැටළු වලට මග පෑදිය හැකි යයි නව අධ්යයනයකින් හෙළි වෙයි. වසරේ ඇතැම් කාලයකට වාරිකව හැදෙන රෝග, ඇදුම සහ අනෙකුත් ස්වයං ප්රතිශක්ති තත්ත්වයන් හේතු කොටගෙන ළමුන් සහ ගැටවර වියේ පසුවන්නන් ස්ථූලභාවයට හා හෘද රෝගවලට ගොදුරුවීමේ අවදානමක් ඇති වෙතැයි ඉන් කියවේ. ඇතැම් අවස්ථා වල ශරීරයේ ප්රතිශක්ති පද්ධතිය වුවමනාවට වඩා සංවේදී ව ක්රියා කරයි. ප්රතිශක්තිකරණ පද්ධතියෙන් බලාපොරොත්තු වන්නේ රෝගාබාධ සහ බාහිර ක්ෂුද්ර ජීවින්ට එරෙහිව සටන් වැදීමයි. එහෙත්, ඇතැම් අවස්ථාවල එම පද්ධතිය ශරීරයේ ම සෞඛ්ය සම්පන්න කොටස්වලට එරෙහිව සටන් වදියි. මෙය වෛද්ය විද්යාවේ දී හැඳින්වෙන්නේ ස්වයං ප්රතිශක්ති රෝගාබාධය(autoimmune disease) ලෙසට ය. මෙයට පහසුවෙන් දැක්විය හැකි නිදසුන් ලෙස ඇදුම හා අසාත්මිකතාවන් සඳහන් කළ හැකිය. එවැනි රෝගාබාධ සහිත ළමුන්, සිරුරේ බර අධික වීම මෙන් ම හෘද රෝගාබාධ වලට මග පාදන තත්ත්වයන් වර්ධනය වීමට සාමාන්යයට වඩා වැඩි අවදානමක් තිබෙන බව නව අධ්යයනය පෙන්වා දෙයි.
ඇදුම රෝගයෙන් රෝගාතුර වූ විට පෙනහළුවල වා මං ඉදිමී ශ්ලේෂ්මලෙන් (mucus) පිරී යයි. එවිට වාතය ඇතුළට ගැනීම හා පිට කිරීම අපහසු වෙයි. මෙලෙස වා මං ඇහිරීම හේතු කොටගෙන ආශ්වාස ප්රශ්වාස කිරීම අපහසු වෙයි. එක්සිමාව ද (Eczema) ස්වයං ප්රතිශක්ති රෝගයකි. එය හම ගොරෝසු කිරීමට, කසන සුළු බව ඇති කිරීමට මෙන් ම රතු පැහැයට හැරවීමට බලපායි. වටපිටාවේ ඇති හානිකර නොවන දෙයක් අන්තරායාකාරී යයි සිරුරට හැඟෙන විට අසාත්මිකතා මතු වෙයි. සිරුර ඊළඟට ඊට එරෙහිව සටන් වැදීමට වෙර දරයි.
මේ ආකාර පුද්ගලයන් සම්බන්ධයෙන් ඇමරිකා එක්සත් ජනපදයේ වයඹ දිග විශ්ව විද්යාලයට අනුබද්ධ චිකාගෝ හි ෆීන්බර්ග් වෛද්ය විද්යාලයේ චර්ම රෝග විශේෂඥ (dermatologist) ජොනතන් සිල්වර්බර්ග් විසින් කරුණු හැදෑරීමක් සිදු කරන ලදී. සිල්වර්බර්ග් ඇමරිකාවේ ළමුන්, යෞවන යෞවනියන් (හා ඔවුන්ගේ පවුල් වල අය) 13,000 කට වැඩි පිරිසකගේ දත්ත එකතු කළේය. එහි දී පෙනී ගියේ වයස අවුරුදු 17 දක්වා වූ ළමුන්ගෙන් 14% ක් ඇදුම රෝගයෙන් පෙළෙන බවයි. තවත් 12% කට එක්සිමාව වැළදී තිබුණි. තවත් 17% කට කෘශ උණය (hay fever) හෙවත් වාරික අසාත්මිකතාවන් ය. ඉන් අනතුරුව ඔවුන්ගේ ස්වයං ප්රතිශක්ති රෝග ලක්ෂණවලින් ඔබ්බට යමින් අනෙකුත් පාදක වන රෝගාබාධ ගැන සිල්වර්බර්ග් සොයා බැලීය. එහිදී පෙනී ගියේ අසාත්මිකතා සහිත ළමුන් ස්ථුලභාවයට පත්වීමේ ප්රවණතාව, රුධිර පීඩනය සහ කොලෙස්ටරෝල් අධික වීමේ හැකියාව අසාත්මිකතා නොමැති ළමුන්ට වඩා වැඩි බවයි. ස්ථුලභාවය දැන් රෝගයක් ලෙස වර්ග කර ඇත. එක්සිමාව මෙන් ම ඇදුම හෝ කෘශ උණ සහිත ළමුන් සෙස්සන්ට වඩා මදක් ස්ථුල වීමට ඉඩ ඇති බව අධ්යයනයෙන් පෙනී ගියේය. අධික රුධිර පීඩනය මෙන් ම කොලෙස්ටරෝල් අධික වීම හෘදයාබාධ ඇතුළුව හෘදයට සම්බන්ධ ප්රශ්න ගණනාවකට බලපායි.
ඇදුම සහ කෘෂ උණ සහිත ළමුන් අධික රුධිර පීඩනය හෝ කොලෙස්ටරෝල් අධික වීම සඳහා ඇති හැකියාව අන් ළමුන්ට මෙන් දෙගුණයක් පමණ වන බව සිල්වර් බර්ග් ට අනාවරණය විය. කෙසේ වෙතත්, සමස්තයක් වශයෙන් ගත් කළ අධික රුධිර පීඩනය හා කොලෙස්ටරෝල් අධික වීමට මෙකී ළමුන්ට ඇති අවදානම මද ය. එමෙන් ම, අධි රුධිර පීඩනය හෝ කොලෙස්ටරෝල් අධික වීමට හේතු වුනේ ඇදුම රෝගය හෝ වෙනත් අසාත්මිකතාවන් ද යන්න ගැන ස්ථිරවම සිල්වර් බර්ග්ට පැවසිය නොහැක. එහෙත් එය සිදුවීමට සත්තකින් ම, පැහැදිලිවම ඉඩකඩ තිබෙන බව 2015 දෙසැම්බර් මුල දී Journal of Allergy and Clinical Immunology නම් සඟරාවට ලිපියක් සපයමින් ප්රකාශ කර සිටියි.
නව සොයා ගැනීම තුළින් අප වටහා ගත යුත්තේ කුමක් ද? ඔරිගන් සෞඛ්ය හා විද්යා විශ්ව විද්යාලයේ පුප්ඵුසීයරෝග විශේෂඥ කෙල්වින් මැක්ඩොනල්ඞ් මෙය දකින්නේ කුකුල් පැටියා ද බිත්තරය ද යන ප්රශ්නය ආකාරව ය. ඉන් අදහස් කෙරෙන්නේ මෙවැනි දෙයකි: “ළමයාට ඇදුම තියෙනවා. ඒ නිසා සාමාන්ය පරිදි ව්යායාම ආදියෙහි නිරත වන්න බැහැ. එම හේතුව මත ළමයා ස්ථුලභාවයට පත් වෙනවා. එසේ නැතිනම් ළමයා අලස ජීවිතයක් ගත කරනවා. එනිසා ස්ථුලභාවයට පත්වෙනවා. එම හේතුව මත ළමයාට ඇදුම වැළදෙනවා”.
කෙසේ වෙතත්, සිල්වර්බර්ග් කල්පනා කරන අන්දමට නම් ඇදුම හෝ අසාත්මිකතාවන් රුධිර පීඩනය හෝ කොලෙස්ටරෝල් ඉහළ දමන ආකාර බොහොමයක් තිබේ. උදාහරණයක් වශයෙන් ප්රදාහය (Inflammation) දැක්විය හැකිය. ප්රදාහයක් ඇති කළ ප්රතිශක්ති සෛල ප්රෝටීන හා හෝමෝන මුදා හරියි. ඒවා සිරුර තුළ වෙනස්කම් ඇති කරයි. එමෙන් ම, ඇදුම රෝගය හෝ වෙනත් අසාත්මිකතාවන් තවත් උග්ර වේය යන බියෙන් ළමුන් නිසි පරිදි ව්යායාම ගැනීමෙහි නිරත නොවන්නට පුළුවන. ඔවුන්ට ඖෂධ වර්ග ලබා දෙයි. මෙකී ඖෂධ ගැනීම හෝ ව්යායාම වල යෙදීමේ අඩුකම නැතහොත් එම කාරණා දෙකම රුධිර පීඩනය හා කොලෙස්ටරෝල් ඉහළ යාමට බලපෑ හැකි යයි සිල්වර් බර්ග් පවසයි. කෙසේ වෙතත්, මේ ගැන තව දුරටත් පර්යේෂණ සිදු කිරීම වැදගත් වන බව ඔහු පිළිගනියි.


කොළඹ නවම් මහා පෙරහර
පෙබරවාරි 18 සහ 19 රාත්රී 7 ට
කොළඹ නවම් මහා පෙරහර 2019 පෙබරවාරි 18 සහ 19 රාත්රී 7 ට (සියලු ජාතීන්, ආගමිකයින්
එකට එක්ව නරඹන) පැවැත්වීමට කටයුතු යොදා ඇත.
කොළඹ නවම් මහා පෙරහර සඳහා පරිත්යාගශීලීන්ගේ ආධාර චෙක්පත් හෝ මනිඕඩර් මඟින් “ශ්රී
ජිනරතන භික්ෂු අභ්යාස විද්යාලය කාරක සභාව“ නමට ලියා රේඛනය කර එවන ලෙසත්, මනිඕඩර්
සඳහා තැපැල් කාර්යාලය කොල්ලුපිටිය ලෙස සඳහන් කර යැවිය යුතු ලෙසත් දන්වා සිටිති.
සංචාරක ව්යාපාර කරන අයට, විදේශිකයන් සඳහා ආසන පහසුකම් සලසාදිය හැකි අතර ශ්රී
ලාංකික සැමට ආසන නොමිලයේ. ගංගාරාමය, 61, ශ්රී ජිනරතන පාර කොළඹ 02 ලිපිනය වන අතර
2327084, 2435169 දුරකතන අංක වේ. ෆැක්ස් අංකය 2439508 වේ.
ඉතිරිය»
ජාතික මත්ද්රව්ය නිවාරණ
දහම් පාසල් වැඩසටහන 27 වෙනිදා
ජාතික මත්ද්රව්ය නිවාරණ දහම් පාසල් වැඩසටහන 27 වෙනිදා කුලියාපිටිය, දියකළමුල්ල
ශ්රීපති පිරිවෙන් මහා විහාරයේ දී පැවැත්වේ. ගරු ජනාධිපතිතුමාගේ සංකල්පයකට අනුව
සමස්ත දරු පරපුර මත්ද්රව්ය වසංගතයට ගොදුරු වීම වළක්වා ගැනීම සඳහා මත්ද්රව්ය
නිවාරණ සතියක් 2019 ජනවාරි 21 දින සිට 28 දින දක්වා ප්රකාශයට පත්කර ඇති අතර, ඊට
අදාළ දහම් පාසල් මූලික කරගනිමින් සිදු කරනු ලබන “ජාතික මත්ද්රව්ය නිවාරණ දහම්
පාසල් වැඩසටහන” කුලියාපිටිය , දියකළමුල්ල , ශ්රීපති පිරිවෙන් මහා විහාරයේ දී
පැවැත්වීමට කටයුතු යොදා ඇත.
ඉතිරිය»
ධර්ම දේශනාව:
පංච ධර්මය දැන දැක ගනිමු
"ඉධුදායි මමං සාවකා අධිසීලෙ සම්භවෙන්ති සීලවා සමණෝ ගෝතමෝ පරමේන සීලක්ඛන්ධෙන
සමන්නාගතෝති, යම්පනුදායි මමං සාවකා අධිසීලේ සම්භවෙන්ති, සීලවා සමණේ ගෝතමෝ පරමේන
සීලක්ඛන්ධෙන සමන්නාගතෝති අයං ඛෝ උදායි පඨමෝ ධම්මෝ යෙන මමං සාවකා සක්කරොන්ති,
ගරුකරොන්ති, මානෙන්ති, පූජෙන්ති, සක්කත්වා ගරුකත්වා උපනිස්සාය විහරන්ති." අද ධර්ම
දේශනාව ලෙස මා තෝරා ගන්නේ මජ්ක්ධිම නිකායේ සකුළුදායි සූත්රයයි. බුදුරජාණන් වහන්සේ
රජගහනුවර වේළුවනාරාමයේ වැඩ සිටින දිනක පිඬු පිණිස රජගහනුවරට වැඩම කළහ. පිණ්ඩපාතය
ලබා ගැනීමට කල්වේලා ඇති නිසා ‘මෝරනිවාප’ නම් වූ සකුළුදායි අසපුවට යාමට තීරණය කළහ.
සකුළුදායි, තාපස පැවිද්දෙන්, ගෝලයන් ද සමඟ එම අසපුවේ වාසය කරන බැවින් බුදුරදුන් එහි
වැඩම කිරීම තුළ ආගමික සුහදශීලීත්වය මනාව පැහැදිලි වන්නේ ය. මෝරනිවාපයේ අනුගාමිකයෝ
ශබ්ද කරමින්, ඝෝෂා කරමින් දෙතිස් කතාවල යෙදෙමින් කාලය ගත කරන හෙයින් බුදුරදුන්
අසපුවට වඩින විට සකුළුදායි තම ගෝල පිරිස නිශ්ශබ්ද කරයි. “ශබ්ද නොකරනු” නිශ්ශබ්දතාවය
පි්රයකරන ‘නිහඬව වැඩ සිටින’ ‘ඝෝෂාවට අකැමැති’ බුදුරජාණන් වහන්සේ අපේ අසපුවට
වඩිනවා.
ඉතිරිය»
අභිමානවත් අනාගතයක් සඳහා
උත්තුංග මෙහෙවරක අභිමානය
රටේ ජීවනාලිය බඳු දරු පරපුර නැණ ගුණයෙන් පෝෂණය කිරීම මෙකල වෙසෙන වැඩිහිටි පරපුරෙහි
වගකීම ය. ඒ තුළ, ගුණ නැණ දෙකෙන් පොහොසත් වන දරුවකුගේ අනාගතය නිතැතින්ම ශෝභමාන ය.
එසේ ලබාගත් ස්වකීය දියුණුව රටේ අභිවෘද්ධිය ම වේ. ආර්ථික දුෂ්කරතා මඟ හරවා ගැනීමට
ඇති සාර්ථක මඟක් වනුයේ මනාව අධ්යාපනය ලැබීම ය. නූගත්කම, දිළිඳුබවට හේතුවකි. යහගුණ
නො හඳුනන්නෝ සමාජයට පිළිලයකි. නැණවත්කම පමණක් නොව ගුණවත් බව ද ඇති දරුවා රටටම
සම්පතකි.
එබඳු නැණ ගුණ පිරි දරු පරපුරක් බිහිකිරීම රජයට පමණක් කළ හැකි පහසු කාර්යයක් නොවේ.
ආර්ථික දුෂ්කරතා ඇති එවැනි දරුවන්ට ඇති හැකි අය ශක්ති ප්රමාණයෙන් උදව් උපකාර කිරීම
යුගයේ අවශ්යතාවයක් බවට පත්ව ඇත.
දැයේ දරුවන් මනා පෞරුෂයකින් යුත් ගුණ නැණ පිරි දරු පිරිසක් කිරීමේ උදාර අරමුණෙන්
හොඳින් අධ්යාපනය ලබන්නට පාසල් ගොඩනැගිලි තනා දරුවන්ට දායාද කිරීමේ මාහැඟි
ව්යාපෘතියක් මෙයට දශක දෙකක පමණ කාලයක සිට මෙරට වැඩ සිටින සංඝපීතෘන් වහන්සේ නමක්
විසින් නිහඬව සිදුකරගෙන එනු ලබති. එම උදාර සමාජ මෙහෙවර සිදු කරනු ලබන්නේ මෑත යුගයේ සසුනඹරට
උදාර මෙහෙවරක් සිදු කරන මහෝපාධ්යාය ආචාර්ය පන්නිල ශ්රී ආනන්ද නායක
ස්වාමීන්ද්රයන් වහන්සේ ය.
ඉතිරිය»


ලග්ගල එජාප ජනහමුවේ දී ජනතාව හූ කියමින් මහ බැංකු හොරු වේදිකාවට නොගන්න යැයි විරෝධය දැක්වූයේ එජාප නායක අගමැති රනිල් වික්රමසිංහ වේදිකාවේ සිටි අවස්ථාවක නොවන බවත් එය නායකතුමාට එල්ල වූ විරෝධයක් නොවන බවත් නියෝජ්ය ඇමති නලින් බණ්ඩාර පවසයි.
අදාළ පුද්ගලයා පවසා සිටියේ හොරු වේදිකාවට නොගන්නා ලෙස බවත් තමන්ගේ ආණ්ඩුවට හොරු නොගන්නා බව ද තමන් ද ප්රකාශ කරන බව නියෝජ්ය ඇමතිවරයා පවසයි.
කෙසේ වුවද අගමැතිවරයා වේදිකාවට පැමිණීමට පෙර මෙන්ම පැමිණි පසුද ඔහුට ජනතා විරෝධය එල්ල වන ආකාරය දක්නට ලැබිණි.


අගමැති රනිල් වික්රමසිංහ මහතාට එරෙහිව ගෙනවිත් තිබෙන විශ්වාස භංගයට එකගව ඡන්දය දීමට ප්රතිපත්තිමය වශයෙන් තම පක්ෂය තීරණය කර ඇති බව ජනතා විමුක්ති පෙරමුණේ පාර්ලිමේන්තු මන්ත්රී බිමල් රත්නායක මහතා පවසයි.
මෙම විශ්වාස භංගය මහින්ද රාජපක්ෂ මහතා මුල් වී ගෙනෙන බව පෙන්වූවාට සැබෑවටම ඊට මුල් වී කටයුතු කරන්නේ ජනාධිපති මෛත්රීපාල සිරිසේන විසින් යයිද ඔහු සදහන් කරයි.
මෙම විශ්වාස භංගයේදී රනිල් වික්රමසිංහ මහතාගේ ආරක්ෂකයා ලෙස කටයුතු කරන්නේද මහින්ද රාජපක්ෂ මහතා බවත් කතානායකවරයා වෙත විශ්වා භංගය බාර දීමට හිටපු ජනාධිපතිවරයා රැගෙන ගියේ මස් කඬේට ගෙනියන ගවයෙක් ලෙසින් යයිද ඔහු වැඩි දුරටත් කියා සිටී.
කෙසේ වෙතත් අදාල විශ්වාස භංග යෝජනාවට ජනතා විමුක්ති පෙරමුණේ එක් මන්ත්රීවරයෙකු හෝ අත්සන් තබා නැත.


2019 ජනාධිපතිවරණය වෙනුවෙන් පැවැත්වූ තැපැල් ඡන්ද වල 80% ක ප්රතිශතයක් ගෝඨාභය රාජපක්ෂ මහතාට ලබාදී ඇති බව හිටපු ජනාධිපති මහින්ද රාජපක්ෂ මහතා සඳහන් කරයි.
ඔහු මේ බව කියා සිටියේ ගෝඨාභය රාජපක්ෂ මහතාගේ ජයග්රහණය වෙනුවෙන් පැවැති ජන රැළියක් අමතමිනි.
ඉදිරි ජනාධිපතිවරණයෙන් ගෝටාභය රාජපක්ෂ මහතාගේ ජයග්රහණය සහතික බවක් 70% ඡන්ද ප්රතිශතයකින් ඔහු ජනාධිපතිවරණය ජය ගන්නා බවත් රාජපක්ෂ මහතා එහිදී සදහන් කළේය.


(කොළඹ, ලංකාපුවත්) –පාස්කු ඉරිදා ත්රස්ත ප්රහාරය මෙහෙයවූ ප්රධාන සැකකරු වන මොහොමඩ් සහරාන්ගේ බිරිද වන අබ්දුල් කාදර් ෆාතිමා හාදියා විසින් කොටුව මහේස්ත්රාත් රංග දිසානායක මහතා ඉදිරියේ රහස් ප්රකාශයක් ලබාදී තිබේ.
ඇය ඊයේ(15)මෙලෙස එම ප්රකාශය ලබාදී ඇත්තේ මරාගෙන මැරුණු සහරාන් හෂීම් සහ මොහොමඩ් ඊබ්රාහිම් ඉල්හාම් අහමඩ් යන දෙදෙනාගේ පශ්චාත් මරණ පරීක්ෂණ සාක්ෂි විභාගය මහේස්ත්රාත්වරයා හමුවේ පැවැත්වූ අවස්ථාවේදීය.
පැය දෙකකට ආසන්න කාලයක් ඇය එම ප්රකාශය ලබාදී තිබෙන අතර මෙම සාක්ෂි විභාගයේදී අබ්දුල් කාදර් ෆාතිමා හාදියා නමැත්තියගේ සිව් හැවිරිදි දියණිය වන රුහයියා සහරාන්ගෙන්ද සාක්ෂි සටහන් කර ගැණුනු බව වාර්තා වේ.
මීට අමතරව, මරාගෙන මැරුණු අනිත් බෝම්බකරු වන මොහොමඩ් ඉබ්රාහිම් ඉල්හාම් අහමඩ්ගේ පියා හා සහෝදරයින් දෙදෙනාගෙන්ද අධිකරණයේදී සාක්ෂි විමසා ඇති බවට අදාළ වාර්තාවල වැඩිදුරටත් සදහන්වේ.


හැදින්වීම
හැත්තෑව දශකයේ අගභාගය වන විට ශ්රී ලංකාවේ නිවාස ප්රශ්නය ඉතාමත් උග්ර තත්ත්වයකට පත් වී තිබිණි. එවකට පැවති රජයේ ප්රධාන වැඩසටහනක් වශයෙන් නිවාස ලක්ෂයේ වැඩසටහන හඳුන්වාදෙන ලදි. මෙම වැඩසටහන කාර්යක්ෂමව සහ කඩිනමින් සාර්ථක කර ගැනීම සඳහා ශක්තිමත් ආයතනයක් අවශ්ය විය. ඒ සඳහා ජාතික නිවාස සංවර්ධන අධිකාරිය 1979 අංක 17 දරණ ජාතික නිවාස සංවර්ධන අධිකාරී පනත මගින් ස්ථාපිත කරන ලදි. වර්තමාන නිවාස හා ඉදිකිරීම් අමාත්යාංශය යටතේ ජාතික නිවාස සංවර්ධන අධිකාරිය දිවයිනේ සියලුම දිස්ත්රික්ක ආවරණය වන පරිදි දිස්ත්රික්ක කාර්යාල 25ක් පිහිටුවා ඇති අතර, කොළඹ නගරයේ ප්රධාන කාර්යාලය සහ උප කාර්යාල 02 ක් පිහිටුවා ඇත.
දැක්ම
ශ්රී ලංකාවේ සෑම පවුලකටම මූලික පහසුකම් සහිත සුරක්ෂිත නිවසක් හිමිකර දීම.
මෙහෙවර
ශ්රී ලංකාවේ ජනතාවගේ විශේෂයෙන්ම නිවසක් සතු කරගැනීමට මාර්ගයක් නොමැති අඩු ආදායම්ලාභී පවුල්වල නිවාස අවශ්යතා ඉටුකරගැනීම සඳහා ජාතික වශයෙන් උනන්දු කරවීම, ඉඩ පහසුකම් සැලසීම සහ සම්බන්ධීකරනය කිරීම, එමගින් ඔවුන්ගේ සමාජ පැවැත්ම යහපත් කරලීම හා ආර්ථික සමෘද්ධිය ලඟාකරදීම සඳහා කටයුතු කිරීම.
අරමුණු
- මහල් නිවාස, නිවාස හෝ වෙනත් වාසස්ථාන හෝ ගොඩනැගිලි ඉදිකිරිමෙහිලා සෘජුවම නියුක්තවීම.
- නිවාස හිඟය අඩුකිරිම පිණිස, නිවාස සංවර්ධන යෝජනා ක්රම පිහිටුවීමට සැලසුම් සකස් කිරීම.
- මුඩුක්කු හා පැල්පත් සහිත ප්රදේශවලින් එම මුඩුක්කු සහ පැල්පත් ඉවත්කිරිමේ සහ ඒ ප්රදේශ ප්රතිසංවර්ධනය කිරිමේ කටයුතු සැලස්වීම.
- නිවාස සංවර්ධනයට රුකුල් දීම.
- අධිකාරියේ අරමුණු අතුරෙන් කිසිවක් ක්රියාවේ යෙදවීම සඳහා, ඉඩම් සංවර්ධනය කිරීම හෝ ප්රතිසංවර්ධනය කිරීම
- නිවාස සංවර්ධනය සඳහා යම් තැනැත්තෙකුට ඉඩම් ලබාදීම
- අධිකාරියේ අරමුණු අතරින් කිසිවකට සමානවන යම් ක්රියාකාරකමකට නියුක්ත තැනැත්තෙකුට මුදල් හෝ වෙනත් පහසුකම් සැපයීම.
- නිවාස සංවර්ධනයෙහි සියළු අංශවලට අදාලවන ක්රියාකාරකම්වල නිරතවීම. ඒවාට අනුබලදීම සහා ඒ ක්රියාකාරකම් සම්බන්ධීකරණය කිරිම
- ඉහත දැක්වෙන අරමුණු සියල්ල හෝ ඉන් කිසිවක් ඉටුකර ගැනීම සඳහා අවශ්ය විය හැකි හෝ නිරතවිය හැකි වෙනත් සියළු ක්රියා කිරිම.
ලිපිනය
සමාජ ජාල සබඳතා –
|www.faceboo.com/|
|www.twiter.com/|
|www.intergram.com/|
|www.youtuebe.com /|


තාත්තත් දවස් කිහිපයකට ඉස්සෙල්ලා ලංකාවට ආවා මාත් එක්කම යන්න. මේ සංචාරකයගෙ පළමු ගුවන් ගමන.. :P
කොළඹ ඉඳන් අබුඩාබි වලට ගුවන් ගමන පැය හතර හමාරක් වගේ තියෙන්නෙ.
උඩ ඉඳං අබුඩාබි නගරය රෑට පේන හැටි
අපි අබුඩාබි ගුවන්තොටුපලෙන් බැහැල කෙලින්ම තාත්ත නවාතැන් ගන්න බෝඩිමට ගියා. අපි නවාතැන් ගන්න බෝඩිම තිබුනෙ Mussafah වල. අබුඩිබා සිටි එකේ ඉඳන් කිලෝමීටර් 25 ක් විතර දුරින්. එතන තවත් ලංකාවෙ තුන්දෙනෙක් හිටියා. කාමරේ පස්දෙනෙක්ට සෑහෙන්න ඉඩකඩ තිබුණ නිසා නවාතැන් ගන්න එක ප්රශ්නයක් වුනේ නෑ. උදේට ඔක්කොමල රැකියාවට යන නිසා තනියම කම්මැලිකමේ තමයි කාමරේ ඉන්න වුනේ. හැන්දෑ වරුවෙනං රටතොට බලාගන්නත් එක්ක පොඩ්ඩක ඇවිද්දා. හොඳ වෙලාවට එනකොට කියවන්න පොත් ටිකකුත් අරං ආව.. :D
සිකුරාද කියන්නෙ අරාබි රටවල් වල හැමෝටම නිවාඩු දවසක්. එ් වගේ දවසක තමයි අපි කොහෙ හරි යනවනං ගියේ.
අපි ඉස්සෙල්ලාම ගියා අබුඩාබි Ferrari World එකට. ඒක පිහිටල තිබුනෙ Yas Island කියල තැනක. ලෝකෙ විශාලතම ගෘහස්ථ විනෝද උද්යානය තමයි මේක. ඒ වගේම ලෝකෙ වේගවත්ම roller coaster එකත් තියෙන්නෙ මේ පාර්ක් එකේ.
අබුඩාබි වලට දෙසැම්බර් ඉඳන් මාර්තු, අප්රේල් වෙනකං වගේ තරමක හොඳ කාලගුණයක් තියනව. අවුරුද්දකට දෙතුන් පාරක් වගේ තමා වැහි පොදයක් වැටෙන්නෙ. ඊටපස්සෙ ඉතිං මුළු අවුරුද්දෙම ගිනියම් රස්නෙ.
ඩුබායි තියෙන්නෙ අබුඩාබි ඉඳන් කිලෝමීටර් 141 ක් දුරින්. ලෝකෙ උසම ගොඩනැගිල්ල තියෙන්නෙ ඩුබායි වල. ඒ ඩුබායි බර්ජ් කලීෆා (Burj Khalifa) බිල්ඩිම. මේකෙ උස මීටර් 829.8 ක් (අඩි 2722ක්).
2004 වැඩ පටන් ගත්තු මේ බිල්ඩිමේ වැඩ අවසන් කරල තියෙන්නෙ 2009 දි.
මේ රටේ කොහෙ බැලුවත් රට ඉඳි ගහක්නං වරදින්නෑ..
ඒ බිල්ඩිම ඉදිරිපසින් තියන පොඩි ජලාශයෙ වතුර මල් සංදර්ශනයක් තියෙනවා. රෑටනං විදුලි බුබුළු වල ආලෝකයත් එක්ක එතන හරි ලස්සනයිලු. ඒත් අපි රෑ වෙනකං හිටියෙ නෑ ආවා.
එමිරේට්ස් පැලස් (Emirates Palace) කියන්නෙ අබුඩාබි වල තියෙන සුප්රසිද්ධම තරු හතේ හෝටලයක්.
ලෝකයේ දෙවැනියට මිල අධිකම හෝටලයත් මේ එමිරේට්ස් පැලස් හෝටලය. තවත් විශේෂත්වයක් තමයි Fast and Furious 7 ෆිල්ම් එකේ කොටස් කිහිපයකුත් මේ පැලස් එක පරිශ්රයෙ රූගත කරල තියෙනවා. කාමර 302 කින් සමන්විත මේ හෝටලේ ඒ කාමර වලින් බොහොමයක් රත්තරන් සහ මාබල් වලින් නිමවල තියෙන්නෙ. ඉතිං මේ හෝටලේ ඇතුලෙ ප්රධාන ඉංජිනේරුවෙක් ලංකාවෙ මහත්මයෙක්. කොහොමහරි මේ පැලස් එක ඇතුලෙ පොඩ්ඩක් දැක බලාගෙන ෆොටෝ දෙක තුනක් ගන්න මටත් දුර්ලභ අවස්ථාවක් හම්බුනා. :D
පැලස් එක ඇතුලෙ ප්රධාන නැටුම් ශාලාව
අබුඩාබි වල ගත කරපු දවස් කිහිපය ඇතුලත මං ගිය කැමතිම තැන Al-Ain. අබුඩාබි ඉඳන් කිලෝමීටර් 174 ක් දුර ගෙවන් සිකුරාද දවසක අපි ඔක්කොම Al-Ain ගියා. අබුඩාබි වලට වැඩිය මේ ප්රදේශයෙ තරමක් ස්වභාවික සෞන්දර්යත්වය වැඩියි. Jebel Hafeet කඳු පන්තිය තියෙන්නෙ Al-Ain ප්රදේශයෙ.
ඈතින් පේන්නෙ Jebel Hafeet කඳු පන්තිය.
කන්ද උඩම
කන්ද උඩ පැයක් විතර ගත කරල හැන්දෑවෙලේ අපි ආයිත් බෝඩිමට එන්න පිටත් වුණා.
ඒ වෙනකොට ලංකාවට එන්න තව දවස් කිහිපයක් විතරයි ඉතුරු වෙලා තිබුණෙ. ඒ දවස් ටිකත් නොදැනීම ගෙවිල ගියා..


මෙරටට බලපා ඇති කොරා්නා වසංගතය දුරුවේවායි ඇයි ප්රාර්ථනා කරමින් සිරි සදහම් ආශ්රමය විසින් රට පුරා ගුවනින් පිරිත් පැන් ඉසීමේ කර්තව්යයක් සිදු කර තිබේ.
එම විහාරාධිපති සිරි සමන්තභද්ර හිමියන් විසින් පෞද්ගලික හෙලිකොප්ටර යානාවක නැගී මෙම කටයුත්ත සිදු කර ඇත.
ඒ සම්බන්ධයෙන් සිරි සදහම් ආශ්රමය විසින් සමාජ ජාල ගිණුමේ තබා ඇති සටහන මෙසේය.
අධ්යාත්මීය සත්යක්රියාවේ මහා පෙළහැර
ශ්රී ලංකීය ඉතිහාසයේ ප්රථම වතාවට මෙරට සිව්කොණ හා රට හරි මැදට, ධර්මය ප්රත්යක්ෂ කළ, ධර්මයේ සදහන් පරිදිම “අට්ට පුරිස පුග්ගලා” මග ඵල ලාභී සහ මග ඵල ලබන මාර්ගයට පිළිපන්න අට මහා පිරිසෙන් සමන්විත සිරි සමන්තභද්ර අරහත් මහා ස්වාමීන්වහන්සේ ප්රමුඛ උමන්දාවාසි මහා සංඝයා වහන්සේ විසින්, මහානුභාව සම්පන්න රතන සූත්ර දේශනාව පෙරයම, මැදියම හා අළුයම යන තුන් යාමය මුළුල්ලේ පිරිත් කළ පිරිත් පැන්, වා තලය හරහා හෙළ ධරණි තලය සිපගැනීමේ ඒ අසිරිමත් කර්තව්යය මෙසේ සනිටුහන් කළ වගයි…
රටේ පවතින වත්මන් වසන්ගතකාරී තත්වය තුළ සංචරණ සීමා, නිරෝධායන ඇදිරිනීති තත්වයන් තුළ පිංකම් ආදිය සිදු කිරීම පහසු කටයුක්තක් නොවන බව සැවොම දන්නා කාරණයකි. එයිනුත් මහා පුණ්ය කටයුත්තක් සිදු කොට එහි අවසාන පියවර ගුවනේ සිට සිදු කිරීම කොතරම් අසීරු වනවාද යන්න ඔබට සිතා ගත හැක. ඔබ පුදුමයට පත් වන්නේ මෙම අසීරු කාර්යය දින දෙකක් ඇතුලත සිදු කළ බව ඇසූ විටය. සැබවින්ම එය සත්යකි. දින දෙකක් ඇතුළත රත්මලාන ගුවන් තොටුපලේ සිට පෞද්ගලික හෙලිකොප්ටර් යානයක් උමංදාව වෙත පැමිණ පිරිත් පැන් අතැතිව සිරි සමන්තභද්ර ස්වාමින්වහන්සේ ඇතුළු පිරිස ප්රථමයෙන් ලංකාවේ මධ්ය ලක්ෂය වන මාතලේ නාලන්දා ගෙඩිගේ වෙතත් ඉන් අනතුරුව ලංකාවේ උතුරින් පේදුරුතුඩුව වෙතත්, දකුණින් දෙව්න්දර තුඩුව වෙතත්, නැගෙනහිරින් සංගමන්කන්ද තුඩුව වෙතත්, බටහිරින් තලෙයිමන්නාරම වෙතටත් ගමන් ඇරඹීමට සියලු කටයුතු සුදානම් විය. එක් වරුවකින් ඉතා අලංකාර ලෙස ඉදිකළ පිරිත් මණ්ඩපය ද පුදුම විය යුතු කාරණයකි.
එසේ දින දෙකක් තුළ සියලු කටයුතු සුදානම් කිරීම උමංදාව මහා විහාරයේ සිව්වනක් පිරිස ගැන හා සිරි සමන්තභද්ර මහා ස්වාමින්වහන්සේ ගැන දන්නා අයට නම් එය පුදුම වියයුතු කාරණයක් නොවේ. මන්දයත් අත්හැර දමා තිබූ වල් වැදුණු භූමියක් වසර හතරක් ඇතුලත ඉතා මනස්කාන්ත සුරම්ය භූමියක් බවට පත්ව ඇත්තේ ද උක්ත දෙපිරිස නිසාවෙනි. මේ කටයුත්ත සදහා උර දෙමින් චමින්ද සිරිසේන, අජිත් ද සොයිසා සහ මලික් දයාශාන් යන මහත්වරුන් ඇතුලු පිරිස උන්වහන්සේ පිටුපස විය. කවදත් උමංදාව පිළිබඳව මෙවැනි ඇස් අදහා ගත නොහැකි දෑ සමාජ ගත කළ හරේන්ද්ර ජයලාල් මහතාද මෙම අසිරිමත් පුණ්ය කටයුත්ත පුරාවට උන්වහන්සේ සමග විය.
මෙලෙස පූර්ව කටයුතු සුදානම්ව තුන්යම මුළුල්ලේම සොළසයක් වූ උමංදාව මහා සංඝයා වහන්සේලා රතන සූත්ර දේශනය පවත්වන ලදී. පසු දා පහන්ව උමන්දාවෙන් නික්මුණු හෙලිකොප්ටර් යානය ලක්දිව මධ්ය ලක්ෂය හා සිව්කොන වෙත ගමන් අරඹා ගුවනේ සිට සිරි සමන්තභද්ර මහා මුනිවරයාණන් වහන්සේ විසින් පිරිත් පැන් ඉසින ලදී. මෙය සම්ප්රදායික පිරිත් දේශයක් නොවන අතර මග ඵල ලැබූ උතුමන් විසින් සිදු කරන ලද සමාජ මෙහෙවරකි.
රතන සූත්රයේ සදහන් පරිදි ගැටළු හමුවේ නොසැලී සිටීමේ චිත්ත ශක්තිය අවධි කරලීමෙන් පවතින වසංගත තත්වය දුරුව රටට සෞභාග්ය උදා වේ යන අදිටන පෙරදැරිව ඔබ සැම පිං අනුමෝදම් විය යුතුය.
– Siri Sadaham Ashramaya


නුවරඑළිය දිස්ත්රික් සම්බන්ධීකරණ කමිටු සම සභාපතිධුරය දරණ පාර්ලිමේන්තු මන්ත්රී ආරුමුගම් තොන්ඩමන් මහතා සභාපති ධුරයෙන් ඉල්ලා අස්වීමේ ලිපිය ජනාධිපතිවරයා වෙත යොමු කර තිබෙනවා.
ඒ, හැටන් නගරයේ කැලිකසල බැහැර කිරීමට ඉඩමක් ලබාදීම සඳහා ඊට අදාළ රජයේ නිලධාරීන් කටයුතු නොකිරීම සහ කසළ බැහැරකිරීමට නිසි පියවරක් ගෙන නොමැති බව පවසමින්.
කැළිකසල ගැටළුව විසඳීමට තමන් අවස්ථා කිහිපයකදී ගත් තීරණ අදාළ නිලධාරීන් ක්රියාත්මක කිරීමට අපොහොසත් වූ බවයි මන්ත්රීවරයා පෙන්වාදෙන්නේ.
ඒ හේතුවෙන් තම ධුරයේ කටයුතු කිරීම පළක් නොවන බව සඳහන් කරමින් ඔහු සිය ඉල්ලා අස්වීමේ ලිපිය ජනාධිපතිවරයා වෙත යොමු කර තිබෙනවා.


ශ්රී ලංකා මහවැලි අධිකාරිය සඳහා බදවාගත් නව නිලධාරින් 147 දෙනෙකුට පත්වීම් ලිපි ප්රදානය කිරීම සිදුවිය.
ඒ ජනාධිපති ගරු මෛත්රීපාල සිරිසේන මැතිතුමාගේ ප්රධානත්වයෙන් ඊයේ (04) පෙරවරුවේ ජනාධිපති කාර්යාලයේදී ය.
සංකේතාත්මකව පත්වීම් ලිපි පිළිගැන්වීම මෙහිදී ජනාධිපතිතුමා අතින් සිදුකෙරිණි.
මෙම අවස්ථාව ඇමතූ ජනාධිපතිතුමා ප්රකාශ කළේ, රටේ සංවර්ධනය සහ ජනතාවගේ යහපත සඳහා ශ්රී ලංකා මහවැලි අධිකාරිය අපේක්ෂා කරන අරමුණු ඉටු කර ගැනීම සඳහා නව නිලධාරින් කැපවනු ඇති බවයි.


මගේ අප්පේ, ඔහොං ඉතින් 2015 සැප්තැම්බර් 30 දා පටන් ගත්ත පොලිස් සෙල්ලමේ තුන්වැනි අදියරේ අවසන් කොටසත් බොහොම වෙහෙසක් දරලා, කරදර බාධක ගොඩක් මැදින්, නිදහස ලැබෙන පරිදි නිම කරලා අද අරං ආවා. අවසන් කොටස් 3න් 2ක් මම වෙනුවෙන් කරලා දීපු චාමර සම්පත් සොයුරාට ගොඩක් ස්තුතියි කරනවා, අවසන් කොටස මටම කොරන්න දුන්නට. 😀 . ඉතින් මේ ගෙන එන්නේ මැයි මාසේ 23 වෙනිදා විකාශය වුනු විසිතුන් වෙනි කොටසයි. මේ කොටස නම් කරලා තියෙන්නේ Start Digging කියලා. එහෙනම් අද කතාව පැත්තට හැරෙමු.
අද කොටසේ නම් ඉතින් නම බැලුවමම තේරෙන්න ඇති “හෑන්ක් වොහිට්” එනම් මේ කතාවේ කතා නායකයා ගැන කියලා. ඔව්, අද කතාව දිග ඇරෙන්නේ හෑන්ක් වොහිට්ගේ සතුටින් සිටින පුතා, ලෙලි, මුණුපුරා ඇතුළු පවුලේ සතුටු සාදයකින්. ඒවගේම සාදය අවසන් වෙන්නේ අමානුෂික විදිහට අත පය ගැට ගහලා බෙල්ල කපා දමා මරණයට පත් කල කාන්තාවක් ගැන හොයන්න යන්න හැන්ක්ට ලැබෙන ආරංචියකින්. ඉතින් මොකක් වෙයිද? මේ පරීක්ෂණය තමන්ගේ පවුලෙන්ම අවසන් කරන්න වෙයි කියලා හීනෙන්වත් හෑන්ක්ට හිතෙන්නේ නැති වෙන්න ඇති. අද නම් ගොඩක්ම සුපිරි කතාවක් තමයි තියෙන්නේ, මුරණ්ඩු හෑන්ක් මොනවයි මොනවා කර ගනීද? ඇන්ටෝනියෝ කමාන්ඩර්ගේ නියෝගේ බාර ගනීද? ඒක නම් බලා ගන්න වෙන්නේ හතර වෙනි අදියරෙන් තමයි. එත් අවාසනාවකට මම හතර වෙනි අදියර සදහා සබ් කරන්න බලාපොරොත්තුවක් නැහැ. කැමති කෙනෙක් ඉන්නවා නම්, මොන බාදක ආවත් දීගටම මග නොනවත්තවා කරගෙන යන්න කැමති නම්, අපගේ බයිස්කෝප් කන්ටැක්ට් මේල් එකෙන් විමසීමක් කරලා අවසර ලබාගන්න කියලා, ආදරයෙන් ඉල්ලීමක් කරන්න කැමතියි.
අවසානයේදී කියන්න ඕනේ පළමු සීසන් එකේ ඉදන්ම මට උදව් කරපු හැමෝටම ස්තුතියි කරනවා, අමාරු වේලාවකදී මම වෙනුවෙන් සබ් කරපු ගයාන් රූකාන්ත ගොයියා, චාමර සම්පත් හාදයා, වගේ යාලුවෝ සැට් එකටත් ගොඩක් ස්තුතියි කියනවා. කමෙන්ට් කරලා වචනෙකින් හරි “ස්තුතියි” කියපු හතර පස් දෙනාටත් ගොඩක්ම ස්තුතියි කියනවා,
එහෙනම් කතාව ගැන වැඩිය කියන්න දෙයක් නැහැ. කිව්වත් වගේ අද නම් සුපිරිම කතාවක් තමයි තියෙන්නේ. ආයෙත් අහලා, බැලිල්ලක්ම තමයි තියෙන්නේ. 😉 එහෙනම් නැවත හමුවෙමු කියන්න අවසර නැති වුනත්, සමුගන්න යන්න අවසර පතනවා. හැමෝටම ජය වේවා!!
තෙරුවන් සරණයි!!!
“මෙම ලබා දී ඇති උපසිරැසිය HEVC සහ HDTV පිටපත් සදහා ගැළපේ”


හේතු හදුනා නොගත් නිදන්ගත වකුගඩු රෝගය පිළිබද අන්තර්ජාතික විශේෂඥ උපදෙස් වීමසීම වෙනුවෙන් ලෝක සෞඛ්ය සංවිධානය හා වකුගඩු රෝග නිවාරණ ජනාධිපති කාර්ය සාධක බලකාය එක්ව පැවැත්වූ වැඩමුළුවේ වාර්තාව ජනාධිපති ගරු මෛත්රීපාල සිරිසේන මැතිතුමා වෙත පිළිගැන්වීම අද (06) පෙරවරුවේ ජනාධිපති කාර්යාලයේ දී සිදු විය.
ලෝක සෞඛ්ය සංවිධානයේ ශ්රී ලංකා නිත්ය නියෝජිත වෛද්ය ජෙකොබ් කුමරේසන් ( Dr. Jacob Kumaresan ) මහතා විසින් වාර්තාව ජනාධිපතිතුමා වෙත පිළිගැන්වීය.


ජනාධිපතිවරණය කැඳවමින් මැතිවරණ කොමිසම විසින් නිකුත් කරන ලද ගැසට් නිවේදනය අහෝසි කරන්නැයි ඉල්ලා ශ්රේෂ්ඨාධිකරණය හමුවේ ගොනු කර ඇති පෙත්සම ප්රතික්ෂෙප කර ඇත.
මෙම පෙත්සම ගොනු කරන ලද්දේ ගාල්ල නගර සභාවේ හිටපු නගරාධිපති මෙත්සිරි ද සිල්වා මහතා විසිනි.
අදාළ පෙත්සම මගින් කියා තිබුණේ ජනාධිපතිවරයා 2015 ජනවාරි මස 08 වැනිදා ජනතාව විසින් පත් කරන ලද්දේ වසර 6ක කාල සීමාවක් සදහා නිසා වසර 05ක් සම්පුර්ණ වීමත් සමගම ජනාධිපතිවරණයක් කැඳවීම අසාධාරණ බවයි.
මේ අතර අදාල පෙත්සම සම්බන්ධයෙන් ජනාධිපතිවරයා හෝ ශ්රී ලංකා නිදහස් පක්ෂය කිසිවක් නොදන්නා බවත් ශ්රී ලංකා නිදහස් පක්ෂයේ මහ ලේකම් දයාසිරි ජයසේකර මහතා සඳහන් කළේය.